Στο Πειθαρχικό ο διευθυντής Οικονομικών του δήμου Αλμυρού\nΤελευταία ενημέρωση: 2016-04-27, 17:45:03\nΣτάση εργασίας κήρυξε χθες ο Σύλλογος Εργαζομένων ΟΤΑ\nΣτο Πειθαρχικό Συμβούλιο παρέπεμψε τον Διευθυντή των Διοικητικών και Οικονομικών Υπηρεσιών του δήμου Αλμυρού, Χρήστο Καραζούπη, η Εκτελεστική Επιτροπή, η οποία συνεδρίασε χθες το πρωί.\nΜε απόφαση που ελήφθη κατά πλειοψηφία, καθώς διαφώνησε ο πρώην δήμαρχος Αλμυρού Βαγγέλης Χατζηκυριάκος, η Εκτελεστική Επιτροπή παραπέμπει τον κ. Καραζούπη στο πειθαρχικό για δέκα παραπτώματα.\nΧθες αναρτήθηκε στη Διαύγεια και η απόφαση της Οικονομικής Επιτροπής του δήμου Αλμυρού, με θέμα «άσκηση ποινικής δίωξης κατά του υπαλλήλου του δήμου Χρήστου Καραζούπη». Το πρακτικό αναφέρει ότι ο υπάλληλος είπε ψεύδη και συκοφαντίες κατά του δημάρχου. Συγκεκριμένα το πρακτικό αναφέρει ότι ο κ. Καραζούπης είπε ότι «ο δήμαρχος ύψωσε στο γραφείο του δύο σημαίες και τώρα έχει και την τρίτη σημαία της Χούντας».\nΣτο μεταξύ, στο διάστημα από τις 10 το πρωί μέχρι και τις 12 το μεσημέρι χθες ο Σύλλογος Εργαζομένων ΟΤΑ Μαγνησίας κήρυξε στάση με αφορμή τη συνεδρίαση της Εκτελεστικής Επιτροπής.\nΜε ανακοίνωσή του ο Σύλλογος κατηγορούσε το δήμαρχο Αλμυρού ότι έχει επιδοθεί σ’ ένα ανήλεο κυνήγι εργαζομένων, με συνεχείς, καθημερινές διώξεις υπαλλήλων, με περιτύλιγμα την εύρυθμη λειτουργία του.\nΙσχυριζόμενος ότι ο δήμαρχος Αλμυρού είναι νοσταλγός του «αποφασίζω και διατάζω», ο Σύλλογος καλούσε τους εργαζόμενους να καταδικάσουν εμπράκτως τέτοιες πρακτικές που γυρίζουν την πόλη του Αλμυρού στην εποχή των μαύρων σελίδων της Ιστορίας. «Στηρίζουμε το δικαίωμά μας στη δουλειά, τις συνδικαλιστικές ελευθερίες και υψώνουμε τείχος σε εκείνους που προσπαθούν να μας τρομοκρατήσουν» αναφερόταν στην ανακοίνωση μεταξύ άλλων.\nΩστόσο, ο δήμαρχος Αλμυρού Δημήτρης Εσερίδης δήλωσε ότι στη στάση εργασίας συμμετείχαν μόνο εννέα εργαζόμενοι από σύνολο 150 και μάλιστα ότι οι πέντε εξ αυτών είναι είτε συγγενικά του πρόσωπα είτε μέλη του Σωματείου.\n«Αυτή είναι η δυναμική τους» ανέφερε χαρακτηριστικά, ενώ για τον ισχυρισμό ότι «είναι νοσταλγός του αποφασίζω και διατάζω» απάντησε ότι η πρόεδρος του Σωματείου Θάλεια Στάχτου δεν μπορεί να βγάζει ανακοινώσεις με τέτοιο περιεχόμενο όταν ο ίδιος έχει εκλεχτεί επί συνεχείς τετραετίες δημοτικός σύμβουλος, δύο τετραετίες πρόεδρος της Τοπικής Κοινότητας Ευξεινούπολης και δεκατέσσερα χρόνια πρόεδρος του Σωματείου Εργαζομένων της Μεταλλουργικής. «Αυτήν την ιστορία δεν μπορεί να τη σβήσει κανείς» είπε.\nΣε κάθε περίπτωση, ο ίδιος απηύθυνε πρόσκληση προς ολόκληρο το Διοικητικό Συμβούλιο του Συλλόγου να απευθυνθούν στη δημοτική αρχή και να εκφράσουν τους λόγους για τους οποίους έχουν παράπονα. «Να έρθουν όποτε θέλουν και να κάνουμε διάλογο» ανάφερε χαρακτηριστικά. Να επισημανθεί ότι με αφορμή τη συνεδρίαση της Εκτελεστικής Επιτροπής ο ΤΑΧΥΔΡΟΜΟΣ απευθύνθηκε στον κ. Καραζούπη, αλλά εκείνος δεν θέλησε να κάνει δήλωση.


Αυτός είναι ο Τζέιμς! - CasinoBetX\nΓια να πας φάιναλ φορ πρέπει να μάθεις να νικάς τέτοια παιχνίδια και ο Παναθηναϊκός του Τελ Αβίβ έδειξε σφυγμό, έδειξε ικανός να τα βάλει με τον κακό (εκτός έδρας) εαυτό του! Σ’ ένα παιχνίδι που δεν είχε απολύτως τίποτα από τα χαρακτηριστικά που συνήθως του δίνουν νίκες, κατάφερε να φύγει με το μεγάλο «διπλό», να παραμείνει στο κυνήγι της 4άδας και να πείσει τον εαυτό του πως έχει πιθανότητες, ακόμη κι αν χρειαστεί να παίξει με μειονέκτημα έδρας στα πλέι οφ!\nΟ Παναθηναϊκός πέτυχε μια παλικαρίσια νίκη, η οποία παίρνει μεγαλύτερη διάσταση αν αναλογιστούμε πως την πέτυχε με αντιστρόφως ανάλογο τρόπο απ’ αυτόν που θα περίμενε κανείς!Τραγικός στις βολές, κάκιστος στα τρίποντα, παίκτες κλειδιά (Ρίβερς) σε κακή ημέρα και το δίδυμο Καλάθη-Γκιστ σε ρηχά νερά!\nΚι όμως, τα κατάφερε… Και τα κατάφερε δείχνοντας χαρακτήρα, αναδεικνύοντας πρόσωπα (π.χ. Βουγιούκα, Τζέιμς) και επιβεβαιώνοντας βεβαίως πως για να κερδίσεις μακριά από το ΟΑΚΑ θα πρέπει να «δέσεις» την άμυνά σου.\nΑυτή τη φορά τα έβαλε ο Τζέιμς\nΟ Μάικ Τζέιμς έχει δύο βασικά ατού: Την ταχύτητά του, η οποία αυτομάτως του δίνει πλεονέκτημα στο ένας εναντίον ενός και την ικανότητά του να αναλαμβάνει τις δύσκολες αποστολές στα τελευταία δευτερόλεπτα, την ώρα που η μπάλα «καίει». Και τα δύο χρειάστηκαν στον Παναθηναϊκό στο Τελ Αβίβ. Ο Τζέιμς δεν έκανε κάτι πολύ διαφορετικό απ’ αυτό που συνηθίζει να κάνει. Δεν μπήκε δηλαδή σ’ ένα διαφορετικό καλούπι, ούτε προσαρμόστηκε σε κάτι διαφορετικό απ’ αυτό που ξέρει.\nΠήρε συνολικά 19 προσπάθειες, ευτύχισε να βάλει 9 στα 11 δίποντα και στο τέλος ανέλαβε την προσπάθεια που θα έκρινε το παιχνίδι. Ηταν σαφέστατη η εντολή του Πασκουάλ να αδειάσει ο χώρος και να πάει τον αντίπαλό του μέχρι μέσα. Αυτό είναι άλλωστε το στυλ του, για κάποιες τέτοιες φάσεις αποκτήθηκε και ο Παναθηναϊκός πήρε ένα μεγάλο «διπλό» που τον αφήνει να ελπίζει στην 4αδα. Προφανώς αυτά που έβαλε στο Τελ Αβίβ μπορεί μια άλλη βραδιά να τα χάσει, αλλά είπαμε, αυτός είναι ο Τζέιμς, αυτό επέλεξε ο Παναθηναϊκός και με τα καλά και τα άσχημα θα πορευτεί μέχρι το τέλος.\nΤο σίγουρο ωστόσο είναι ότι ο Αμερικανός προσδίδει στους «πράσινους» ένα στοιχείο που τους έλειπε στο πρώτο μισό της σεζόν: Το απρόβλεπτο. Είναι ματς σαν αυτά του Τελ Αβίβ που χρειάζεται… δόση τρέλας και απρόβλεπτου για να τα κερδίσεις.\nΟταν έχεις 11/20 βολές, 5/23 τρίποντα, τον καλύτερο σουτέρ σου με 0/8 σουτ και τον Ιαν Βουγιούκα μακράν κορυφαίο παίκτη σου τότε θα ρισκάρεις το διαφορετικό. Κι αυτό το διαφορετικό προσδίδει ο Τζέιμς που μπορεί ανά πάσα στιγμή να ανακατέψει το ματς, να ξεφύγει από το τυποποιημένο και να οδηγήσει το παιχνίδι σ’ ένα δρόμο που μόνο αυτός μπορεί να ακολουθήσει. Ενας δρόμος βεβαίως που σε άλλα ματς μπορεί να είναι χωρίς επιστροφή…\nΟ αδικημένος Ιαν\nΕχει ακούσει τα εξ αμάξης από την αρχή της σεζόν, έχει μικρότερη προσφορά απ’ αυτή που θα περίμεναν οι περισσότεροι, αλλά θα πρέπει κάποια στιγμή να διευκρινιστεί τι είναι αυτό που μπορεί να δώσει ο Βουγιούκας στον Παναθηναϊκό.\nΠροφανώς δεν είναι ο ταχύτερος ψηλός στην Ευρωλίγκα, δεν πηδάει όσο ο Γκιστ και ο Πέιν, δυσκολεύεται να μαρκάρει στις αλλαγές των σκριν, αλλά υπάρχει ένα πράγμα που ξέρει να κάνει καλύτερα από πολλούς αντίστοιχους ψηλούς που αγωνίζονται στην Ευρωλίγκα: Να βάζει στην πλάτη του τον αντίπαλο και να τελειώνει τις φάσεις με… 1000+1 τρόπους.\nΤο ζήτημα πάντα στην περίπτωση του Βουγιούκα είναι αν τα συν θα είναι περισσότερα από τα πλην στο διάστημα που θα βρίσκεται στο παρκέ. Αν δηλαδή αυτά που θα βάλει θα είναι περισσότερα απ’ αυτά που θα δεχτεί κι αυτό βεβαίως δεν εξαρτάται μόνο από τον ίδιο, αλλά από τον τρόπο που παίζει ο αντίπαλος και την αντίστοιχη ικανότητα των ψηλών που θα βρει στο δρόμο του.\nΤο ματς του Τελ Αβίβ ταίριαζε απόλυτα, όπως αποδείχτηκε στον Βουγιούκα. Τελείωσε το ματς με 16 πόντους και 6/6 δίποντα, αλλά το σημαντικότερο είναι πως αυτοί οι πόντοι «πόνεσαν» πολύ περισσότερο τη Μακάμπι απ’ ό,τι «πόνεσαν» οι αντίστοιχοι που έβαλαν οι ψηλοί της στον Παναθηναϊκό.\nΠόσο άλλο με τις βολές;\nΘα ήταν κρίμα για τον Παναθηναϊκό να έχανε ένα τέτοιο παιχνίδι από τις βολές. Και το «κρίμα» δεν πάει βεβαίως σε κάποιου είδους «ατυχία», αλλά στο γεγονός ότι δεν επιτρέπεται ομάδα που θέλει να πάει σε φάιναλ φορ να σουτάρει με 50% σε τέτοιο παιχνίδι. Είναι σαφές από την αρχή της σεζόν πως ο Παναθηναϊκός έχει πρόβλημα στις βολές.\nΕίναι μία από τις χειρότερες ομάδες της διοργάνωσης κι αυτό είναι μια λεπτομέρεια που όσο περνάει ο καιρός θα παίζει το ρόλο της. Οσο πιο «κλειστά» είναι τα παιχνίδια, τόσο μεγαλύτερη ανάγκη έχεις να βάζεις τις βολές. Καταλαβαίνει κανείς πόση σημασία θα έχει το συγκεκριμένο στατιστικό στοιχείο, όταν φτάσουμε στη μάχη των πλέι οφ, εκεί που όλα τα παιχνίδια θα είναι κλειστά, ανεξάρτητα με το ποιος θα είναι ο αντίπαλος.\nΣε ένα βαθμό γνωρίζαμε το πρόβλημα από την εποχή των καλοκαιρινών μεταγραφών, όταν ο Παναθηναϊκός αποκτούσε παίκτες που είχαν πρόβλημα από τη γραμμή των βολών, αλλά εδώ έχουμε φτάσει στο σημείο να χάνουν βολές και οι… άχαστοι! Αν δεν υπήρχε ο Βουγιούκας με τις 4/4, ο Παναθηναϊκός θα τελείωνε με 7/16 και το πιο εντυπωσιακό είναι πως οι περιφερειακοί του τελείωσαν με 3/10!!!\nΕκδικάστηκε η προσφυγή των ΠΑΕ Ολυμπιακού και ΠΑΟΚ στο Διαιτητικό Δικαστήριο της ΕΠΟ για το μεταξύ τους ματς με την απόφαση να πηγαίνει για την ερχόμενη Τετάρτη. Την ερχόμενη Τετάρτη όπως όλα δείχνουν πάει η απόφαση του Διαιτητικού δικαστηρίου για τις προσφυγές των Ολυμπιακού και ΠΑΟΚ για τον αγώνα της Τούμπας. […]\nΕθνική Ελλάδας: Έγινε το ραντεβού Αναστασιάδη – Γραμμένου\nΑυτή είναι η McLaren Senna\nΑντίθετες απόψεις από δύο ιατροδικαστές για τον τραυματισμό Γκαρθία\nΟλυμπιακός: Χειρουργείο και τέλος η σεζόν για τον Σπανούλη\nO Μουνιέ «τρολάρει» την… πισίνα της Λιβαδειάς


Γιώργος Ανεστόπουλος: Τελικά, ο (απλός λαϊκός) Χριστιανός πρέπει ή όχι να διαβάζει την Αγία Γραφή (και μάλιστα τακτικά),καθόσον αυτομάτως αυτό "εμπεριέχει και ΕΡΜΗΝΕΙΑ" ;Σύμφωνα με τον π.Ι.Ρωμανίδη αυτή θα πρέπει να ερμηνεύεται ΜΟΝΟΝ από "Θεοπνεύστους Μελετητές" (άρα, ΑΝΤΕΝΔΕΙΚΝΥΤΑΙ η μελέτη της από τον "απλό Πιστό";) (Γι' αυτό λοιπόν η Εκκλησία είναι τόσο "ελαστική" προς το ισλάμ και το υποστηρίζει λέγοντας πως δεν υπάρχει "κακό ισλάμ" αλλά είναι θέμα "ερμηνείας των χωρίων του κορανίου"; Είναι μήπως ένα είδος "αλληλεγγύης" μεταξύ των δύο Αρχιερατείων; Τι έχουν να πουν γι' αυτό οι Αρχιερείς που βλέπουν το φονικό ισλάμ και το στηλιτεύουν καιρό τώρα;)\nΤελικά, ο (απλός λαϊκός) Χριστιανός πρέπει ή όχι να διαβάζει την Αγία Γραφή (και μάλιστα τακτικά),καθόσον αυτομάτως αυτό "εμπεριέχει και ΕΡΜΗΝΕΙΑ" ;Σύμφωνα με τον π.Ι.Ρωμανίδη αυτή θα πρέπει να ερμηνεύεται ΜΟΝΟΝ από "Θεοπνεύστους Μελετητές" (άρα, ΑΝΤΕΝΔΕΙΚΝΥΤΑΙ η μελέτη της από τον "απλό Πιστό";) (Γι' αυτό λοιπόν η Εκκλησία είναι τόσο "ελαστική" προς το ισλάμ και το υποστηρίζει λέγοντας πως δεν υπάρχει "κακό ισλάμ" αλλά είναι θέμα "ερμηνείας των χωρίων του κορανίου"; Είναι μήπως ένα είδος "αλληλεγγύης" μεταξύ των δύο Αρχιερατείων; Τι έχουν να πουν γι' αυτό οι Αρχιερείς που βλέπουν το φονικό ισλάμ και το στηλιτεύουν καιρό τώρα;)\nΗ ερμηνεία της Αγίας Γραφής, π. Ι. Ρωμανίδης\nΗ Αγία Γραφή εγράφη από θεοπνεύστους άνδρες, που σημαίνει ότι η ερμηνεία της θέλει ιδιαίτερη προσοχή, γιατί πρέπει κανείς να έχη την ίδια εμπειρία με τους Προφήτες και Αποστόλους για να την ερμηνεύση.\nΑυτό συμβαίνει σε όλες τις επιστήμες, αφού ο ιατρός επιστήμονας, π.χ., μπορεί να καταλάβη την έρευνα του επιστήμονος ιατρού.\n«Όσο εξετάζουν, οι Παπικοί και οι Προτεστάντες θεολόγοι, τόσο περισσότερο πείθονται ότι, σχεδόν όλο το λεξιλόγιο της Παλαιάς Διαθήκης, ευρίσκεται στο περιβάλλον.\nΔηλαδή, ακόμα και η Εβραϊκή γλώσσα, έχει αποδειχθή πλέον από την σύγχρονη αρχαιολογία, ότι προέρχεται από την γλώσσα των Φοινίκων, των Χαναναίων δηλαδή, και ότι είναι η γλώσσα των κατακτηθέντων από τους Εβραίους.\nΌταν δηλαδή, οι Εβραίοι επανήλθαν στην Γη της Επαγγελίας, βρήκαν έναν λαό, που μιλούσε τα χαναναίικα. Συγχωνεύθηκαν με αυτόν τον λαό και το αποτέλεσμα ήταν η εμφάνιση της εβραϊκής γλώσσης.\nΕίναι φανερό ότι στα χρόνια του Αβραάμ, οι πιστοί Εβραίοι, δεν μιλούσαν τα Εβραϊκά, αλλά μιλούσαν τα συριακά της εποχής εκείνης, της περιοχής αυτής».\n«Πώς ήταν δυνατόν άνθρωποι να ερμηνεύουν την Αγία Γραφή, επάνω στα βασικά θέματα; Δεν μιλάω για λεπτομέρειες, ας πούμε, μιας εβραϊκής λέξεως, τι ήταν στο πρωτότυπο και πώς γράφεται στα Ελληνικά και αν υπάρχη Ελοχίμ, πηγή Ελοχίμ, πηγή Γιαχβέ, πηγή Ιερατική, πηγή Δευτερονομίου κλπ, αυτά τα φιλολογικά θέματα με τα οποία μας ζαλίζουν αυτοί που μάς τα έφεραν από την Ευρώπη και από την Αμερική.\nΩραία είναι αυτά τα πράγματα. Εγώ έτσι μεγάλωσα στην Αμερική. Αυτά σπούδαζα στα νιάτα μου. Και μετά κανείς, σιγά-σιγά λέει: Είναι ωραία αυτά τα πράγματα, είναι ευχάριστα να κάθεται κανείς εκεί και να κάνη λογικές θεωρίες, αλλά τι σχέση έχουν με την θεολογία; Αυτά είναι φιλολογικές μέθοδοι».\nΕπίσης, άλλοι εργάζονται αρχαιολογικά και φιλολογικά πάνω στα βιβλία της Αγίας Γραφής.\n«Και αυτό είναι τώρα που προσπαθούν με κάθε τρόπο να κατανοήσουν την Αγία Γραφή. Και έχουν γίνει πολλές έρευνες και αρχαιολογικές και φιλολογικές και, κυρίως, βασίζονται στην αρχή ότι, για να καταλάβουμε τι γράφει ο συγγραφεύς, πρέπει να μελετήσουμε πολύ προσεκτικά το περιβάλλον από το οποίο βγήκε η Αγία Γραφή.\nΟπότε, δουλεύουν και αρχαιολογικά και φιλολογικά επάνω στα αρχαία κείμενα, εντοπίζουν την γραφή του κομματιού της Αγίας Γραφής, πότε εγράφη, σε ποια θέση εγράφη, και γίνεται μια προσπάθεια μάλιστα από τους αρχαιολόγους να αναστηλώσουν και το περιβάλλον της συγγραφής της Αγίας Γραφής.\nΚαι, μάλιστα, έχουν βρη ολόκληρα κομμάτια της Παλαιάς Διαθήκης, που τώρα μπαίνουν σε ορισμένα πλαίσια και μέσα στα πλαίσια αυτά, τα αρχαιολογικά, γίνονται κατανοητά και η ορολογία και ορισμένες ιδιομορφίες και παραδόσεις μιας ορισμένης εποχής, ενός αιώνος στο παρελθόν.\nΌποτε η λεγομένη φιλολογοκριτική μέθοδος ερεύνης της Αγίας Γραφής έχει αποδώσει αρκετά, δεν υπάρχει καμία αμφιβολία».\nΤο πρόβλημα είναι ότι την Αγία Γραφή μελετούν και οι αιρετικοί, την ερμηνεύουν, όμως, σύμφωνα με δικά τους κριτήρια.\n«Οι αιρετικοί ήξεραν πολύ καλά την Αγία Γραφή. Εκείνα τα χρόνια, για να γίνη κανείς Επίσκοπος, έπρεπε να ξέρη όλους τους ψαλμούς απ’ έξω και να κάνη και ερμηνεία των ψαλμών.\nΣήμερα, νομίζουν ότι γινόταν κανείς αιρετικός, επειδή δεν ήξερε καλά την Αγία Γραφή. Αλλά, φοβούμαι, ότι όσοι ξέρουν καλύτερα την Αγία Γραφή γίνονται …Αιρετικοί!\nΓιατί; Διότι δεν έχουν σωστά ερμηνευτικά κλειδιά.\nΚαι πού το ξέρουμε ότι ο Λόγος είναι άκτιστος; Και το άγιον Πνεύμα είναι άκτιστο; Το ξέρουμε από την Αγία Γραφή, αλλά πως ξέρουμε να ερμηνεύουμε την Αγία Γραφή; Βάσει της εμπειρίας των θεουμένων».\nΥπάρχουν Προτεστάντες θεολόγοι, οι οποίοι, ερμηνεύοντας την Γραφή, κάνουν λόγο για απομύθευσή της, να βγουν δηλαδή όλες οι εικόνες και τα σύμβολα που έχουν ληφθή από τον περιβάλλοντα κόσμο.\n«Διερωτάται κανείς τώρα: Είναι η Αγία Γραφή και η θεολογία των παλαιών θεολόγων που χρειάζεται απομύθευση ή είναι η ερμηνεία των Φράγκων και των Προτεσταντών, απλώς, που χρειάζεται απομύθευση και όχι η Αγία Γραφή, εφ’ όσον στην πατερική θεολογία, την δική μας δηλαδή, ουδέποτε υπήρξαν τέτοιες αντιλήψεις;».\nΑν οι Προτεστάντες, που καθημερινώς διαβάζουν την Αγία Γραφή, δεν καταλάβουν την μεθοδολογία που οδηγεί στην θέωση, και πως το σώμα του ανθρώπου γίνεται ιερό λείψανο, δεν μπορούν να καταλάβουν την Αγία Γραφή.\n«Θυμάμαι έναν που συναντούσα στην Αμερική -κάναμε μαζί διαλέξεις- ήμασταν στην Δανία και τρώγαμε μαζί και πήγαμε να φάμε με μερικούς άλλους.\nΚαι εγώ του πέταξα καλαμπούρι -τότε θα ήμουν είκοσι τεσσάρων χρονών- λέω:\nοι Προτεστάντες θα καταλάβουν την Αγία Γραφή, μόνο όταν καταλάβουν τι είναι ιερό λείψανο, εννοούσα δηλαδή θέωση».\nΤην Αγία Γραφή, ακόμη, ερμηνεύει και ο διάβολος, όπως φαίνεται στους πειρασμούς του Χριστού, που χρησιμοποίησε λόγους της Αγίας Γραφής.\n«Ερμηνευτική της Αγίας Γραφής μπορεί να κάνη ο διάβολος όσο θέλει».\n«Ο διάβολος αρχίζει και διδάσκει πώς να ερμηνεύη την Αγία Γραφή, πώς να διδάσκη περί του προσώπου του Χριστού και γίνεται ο δάσκαλος στον Χριστιανισμό».\n«Και ο διάβολος ξέρει την Παλαιά και την Καινή Διαθήκη απ’ έξω. Δεν την ξέρουν μόνο οι Χριστιανοί».\nΗ Αγία Γραφή, όπως έχει λεχθή πιο πάνω, είναι θεόπνευστη, επειδή εγράφη από θεοπνεύστους Αγίους και επειδή ερμηνεύεται και χρησιμοποιείται από θεοπνεύστους. Αν τεθή σε άλλα πλαίσια, τότε παρερμηνεύεται.\nΑν στηριχθή κανείς στην Εκκλησία, κατά τρόπο θεσμικό, και αποβάλλη την εμπειρία των θεουμένων ή αν στηριχθή κανείς μόνον στην Αγία Γραφή, αλλά την αποξενώση από την εμπειρία των θεουμένων, τότε καταστρέφει τον σκοπό τους.\n«Ο Αυγουστίνος, όμως, εξετόπισε την εμπειρία των θεουμένων. Και στην θέση της εμπειρίας των θεουμένων έχει βάλει δύο πράγματα, την Εκκλησία και την Αγία Γραφή, δηλαδή βιβλία, γραμμένα πράγματα, και μετατόπισε την αυθεντία της Εκκλησίας.\nΌπως κάνουν σήμερα ακριβώς και οι Ορθόδοξοι. Οι σημερινοί Ορθόδοξοι κάνουν ακριβώς το ίδιο. Η Εκκλησία λέει, ή η Αγία Γραφή λέει, ή η Οικουμενική Σύνοδος λέει».\nΗ Αγία Γραφή εντάσσεται μέσα στην λατρευτική πράξη της Εκκλησίας, γι’ αυτό αναγινώσκεται κατά την θεία Λειτουργία και τις λατρευτικές συνάξεις. Έτσι ερμηνεύεται η Γραφή.\n«Αν κάποιος θέλη να γίνη θεολόγος, καλύτερα να διάβαση τους ύμνους της Εκκλησίας. Γι’ αυτό μακάριοι ήταν οι παλιοί που δεν είχαν ούτε Πανεπιστήμιο Αθηνών να σπουδάσουν ούτε Πανεπιστήμιο Θεσσαλονίκης, και είχαν μόνο τα λειτουργικά βιβλία και τους Πατέρες. Αυτά διάβαζαν και ήσαν άλφα τάξεως Ορθόδοξοι θεολόγοι.\nΙδρύθηκε το Πανεπιστήμιο Αθηνών, ιδρύθηκε η Χάλκη και μετά στέλνανε τα παιδιά να πάνε να σπουδάσουν στους Δυτικούς Αγία Γραφή, βιβλική κριτική, ερμηνεία κ.ο.κ. Και τι φέρανε από την Δύση; την θεολογία των Φράγκων!\nΔηλαδή, τα λάθη του Αυγουστίνου, που έγιναν τα θεμέλια της ερμηνευτικής παραδόσεως των δυτικών μέχρι σήμερα, αυτά μετέφεραν στην Ελλάδα. Αλλά πριν τα μεταφέρουν εδώ στην Ελλάδα, τα είχαν μεταφέρει στη Ρωσία».\nΟι Άγιοι Πατέρες ερμηνεύουν την Αγία Γραφή δια της εμπειρίας τους. Αυτό παρατηρείται και στην επιστήμη, αφού οι επιστήμονες ερμηνεύουν τους άλλους επιστήμονες που γνωρίζουν το ίδιο γνωστικό αντικείμενο.\nΈτσι, για να κατανόηση κανείς την Αγία Γραφή, δεν αρκεί να είναι φιλόλογος, ιστορικός κλπ., αλλά να είναι θεούμενος.\n«Δεν είναι ανάγκη να είναι κανείς επιστήμων για να κάνη αυτή την ερμηνευτική. Η ερμηνευτική των Πατέρων δεν βγαίνει μόνο από τα γράμματα που διάβασαν, βγαίνει και από την εμπειρία τους.\nΓι’ αυτό και, όταν μιλάνε για δόγματα, δεν μιλάνε μόνο ερμηνευτικά πάνω σε κείμενα, μιλάνε κι από την εμπειρία τους, όπως ένας αστρονόμος, που όταν διδάσκη δεν μιλάει μόνο από βιβλία αστρονομικά, αλλά βλέπει και από το τηλεσκόπιο, εξακριβώνει και από το τηλεσκόπιο, αυτά που είναι γραμμένα στα βιβλία. Μάλιστα, το τηλεσκόπιο είναι πιο σπουδαίο από τα βιβλία.\nΈτσι, και στην πατερική θεολογία, πιο σπουδαίο και από τα βιβλία είναι ο νους των φωτισμένων. Όταν ο νους βρίσκεται σε κατάσταση φωτισμού, είναι σαν τον αστρονόμο που βλέπει από το τηλεσκόπιο».\nΕπειδή ο άνθρωπος έχει νου και λόγο, γι’ αυτό οι Πατέρες, με τον φωτισμένο νου, ερμηνεύουν τις Γραφές και με την εξάσκηση της λογικής αντιμετωπίζουν τους αιρετικούς.\n«Πολεμώντας τους αιρετικούς, εξασκούσαν την λογική. Φωτιζόμενοι από τον φωτισμένο νου, έκαναν σωστές ερμηνείες της Αγίας Γραφής και έκαναν αγώνα εναντίον των αιρετικών. Ο αγώνας εναντίον των αιρετικών κατευθυνόταν από τον φωτισμένο νου, αλλά γινόταν με την λογική».\nΟ Απόστολος Παύλος και όλοι οι Πατέρες διδάσκουν ότι η ερμηνεία της Γραφής είναι χάρισμα και μάλιστα λέγεται «προφητικό χάρισμα» και έτσι μπορούν να καταλάβουν τους άλλους που έχουν το ίδιο προφητικό χάρισμα.\n«Εάν κανείς δεν γνωρίζη περί νοεράς προσευχής, δεν μπορεί να ερμηνεύση σωστά τον Απόστολο Παύλο. Οι Προτεστάντες, χρόνια τώρα διαβάζουν την Αγία Γραφή. Μάθανε ποτέ μόνοι τους από την Αγία Γραφή περί νοεράς προσευχής; Ποτέ. Τώρα που οι Ορθόδοξοι τους εφιστούν την προσοχή τους πάνω στο φαινόμενο αυτό, βλέπουν νοερά προσευχή στην Αγία Γραφή».\nΟρθή γνώση, ερμηνεία και εφαρμογή της Παλαιάς και Καινής Διαθήκης, κάνει εκείνος που μετέχει της φωτιστικής και θεοποιού ενεργείας του Θεού.\n«Ποιος θα κάνη σωστή εφαρμογή της διδασκαλίας της Παλαιάς και Καινής Διαθήκης περί φωτισμού και Θεώσεως; Εκείνος που δεν έχει ιδέα περί φωτισμού και Θεώσεως ή εκείνος που βρίσκεται σε κατάσταση φωτισμού και ξέρει τι είναι αυτός ο φωτισμός;\nΑυτό σημαίνει ότι, για τους Πατέρες της Εκκλησίας, η Αγία Γραφή είναι ακριβώς ό,τι είναι ένα εγχειρίδιο χειρουργικής για τον χειρουργό, βιολογίας για τον βιολόγο κ.ο.κ. Δεν είναι η Αγία Γραφή ένα βιβλίο που απλώς θα το πάρη κανείς και θα φαντάζεται ότι έρχεται το Πνεύμα το άγιον να τον φωτίση να το διάβαση, σωστά δηλαδή».\nΕάν κανείς δεν έχη δική του εμπειρία, πρέπει να ερμηνεύη την Αγία Γραφή με βάση την ερμηνεία των θεουμένων.\nΗ μελέτη της Αγίας Γραφής χωρίς θεόπτη, φωτισμένο και θεούμενο, δεν οδηγεί στην ορθή ερμηνεία και κατανόηση. Αυτό σημαίνει ότι η Αγία Γραφή δεν εγράφη μόνον από θεοπνεύστους, αλλά διαβάζεται και από θεοπνεύστους. Δηλαδή, και ο αναγνώστης πρέπει να είναι θεόπνευστος για να είναι καλός ερμηνευτής.\nΣε όλες τις επιστήμες συνδέεται στενά η ανάγνωση βιβλίων με την πρακτική εμπειρία και την γνώση αυτών που τα έγραψαν.\n«Η σχέση μεταξύ επιστήμονος, βιβλίου, ζωντανής διδασκαλίας και μαθητού υπάρχει και στην πατερική αντίληψη περί Αγίας Γραφής.\nΒέβαια, στην πατερική θεολογία υπάρχει η αντίληψη ότι η Αγία Γραφή είναι θεόπνευστη, έχει γραφή από θεοπνεύστους ανθρώπους, αλλά εκείνο που δεν προσέχουν οι σημερινοί Ορθόδοξοι είναι ότι, και ο αναγνώστης που διαβάζει την Αγία Γραφή, και αυτός πρέπει να είναι θεόπνευστος, για να καταλάβη σωστά.\nΔεν είναι μόνον ο συγγραφεύς, αλλά και ο αναγνώστης πρέπει να είναι θεόπνευστος, για να γίνη σωστή ανάγνωση. Και αν δεν υπάρχη αυτή η κατάσταση της θεοπνευστίας, τότε δεν γίνεται κατανοητή η Αγία Γραφή ως βιβλίο.\nΤότε καθένας μπορεί να το πάρη, να το διαβάζη, να το ερμηνεύη όπως θέλει, χωρίς να είμαστε ποτέ βέβαιοι ότι γίνεται σωστή ερμηνεία.\nΕκείνο που έχει γίνει στον Χριστιανισμό, στην σημερινή Ορθοδοξία, είναι ότι τα βιβλία της Αγίας Γραφής έχουν αποκοπή από την πρακτική της θεοπνευστίας και εξ επόψεως του συγγραφέως και του αναγνώστου και όποιος έχει κάποια σχετική μόρφωση, νομίζει ότι μπορεί να πάρη την Αγία Γραφή, να την διαβάζη όπως κάνει με οποιαδήποτε άλλη ενασχόληση του και να την κατανόηση».\nΗ Αγία Γραφή γίνεται θεόπνευστη και όταν ερμηνεύεται από θεοπνεύστους, γιατί, όταν ερμηνεύεται από αιρετικούς, δεν θεωρείται θεόπνευστη.\n«Δεν είναι η Παλαιά Διαθήκη ως βιβλίο θεόπνευστη; Ως βιβλίο δεν είναι θεόπνευστη. Πότε γίνεται η Παλαιά Διαθήκη και η Καινή Διαθήκη θεόπνευστη;\nΌταν διαβάζεται από έναν θεόπνευστο. Όταν ο θεόπνευστος διαβάζη ένα βιβλίο, το βιβλίο γίνεται θεόπνευστο. Δηλαδή, ένα βιβλίο περί χειρουργικής αν το διαβάσω εγώ και προσπαθήσω να το εφαρμόσω, όχι κομπογιαννίτης θα γίνω, αλλά κάτι πολύ χειρότερο από κομπογιαννίτης.\nΘα γίνω αυτομάτως χασάπης σκέτος. Άλλο αν είμαι χειρουργός και διαβάσω ως χειρουργός το βιβλίο περί χειρουργικής και, εφ’ όσον ο συγγραφέας έχει την τελευταία μέθοδο της χειρουργικής, και εγώ που ξέρω τις τελευταίες μεθόδους θα βρω αυτό το βιβλίο θεόπνευστο, δηλαδή χειρουργικόπνευστο, γιατί και εγώ που το διαβάζω είμαι χειρουργικόπνευστος.\nΓι’ αυτό η Αγία Γραφή γίνεται θεόπνευστο βιβλίο μόνον για τους θεουμένους, κατ' αρχήν, και για τους φωτισμένους, κατά δεύτερον λόγον. Διότι ο θεούμενος έχει την ίδια εμπειρία που είχε ο Μωυσής, οι Απόστολοι στην Πεντηκοστή κλπ. Και εφ’ όσον έχει την ίδια εμπειρία, αυτός καταλαβαίνει την Αγία Γραφή.\nΓι’ αυτόν τον λόγο επέμεινα πολλά χρόνια στο Πανεπιστήμιο σε αυτό, ότι η θεολογική μέθοδος της Ορθοδόξου Εκκλησίας, της πατερικής παραδόσεως, είναι εμπειρική. Διότι εδώ στην Ελλάδα, τουλάχιστον, η θεολογία είναι ένα παράρτημα της φιλοσοφίας. Νομίζουν ότι πρέπει να σπουδάσουν φιλοσοφία για να καταλάβουν την Ορθόδοξη θεολογία».\nΒεβαίως, και εδώ ισχύει ό,τι προαναφέρθηκε, πως όταν ο άνθρωπος αξιωθή της θεωρίας του Θεού, τότε υπερβαίνεται η Παλαιά και Καινή Διαθήκη. Όμως και ο θεόπτης, μετά την θεοπτική εμπειρία, χρησιμοποιεί τα θεόπνευστα ρήματα της Αγίας Γραφής.\n«Στην εμπειρία της Θεώσεως καταργείται η Παλαιά και η Καινή Διαθήκη. Καταργείται η θεολογία. Καταργούνται οι θεολόγοι. Διότι ο θεολόγος γίνεται θεούμενος. Και έχει εμπειρία της πραγματικότητος που λέγεται Θεός, που υπερβαίνει την λογική και τα πάντα, διότι δεν υπάρχει καμιά ομοιότητα μεταξύ Θεού και κόσμου.\nΌταν, όμως, κανείς επανέρχεται από την εμπειρία της Θεώσεως, έχει θεόπνευστα ρήματα, που σημαίνει ότι εμπνέεται από την εμπειρία του, κατά τέτοιο τρόπο, που με τα νοήματα τα εμπνεόμενα από την εμπειρία -γι’ αυτό λέγονται θεόπνευστα - με αυτά καθοδηγεί τους άλλους ανθρώπους.\nΑλλά, δεν δίνει στους άλλους ανθρώπους νοήματα, για να κατανοήσουν μόνο τα νοήματα. Τους δίνει τα νοήματα, για να χρησιμεύσουν ως μέσα, με τα οποία θα φθάση ο άνθρωπος δια της καθάρσεως στον φωτισμό και τελικά στην θέωση.\nΑυτός είναι ο σκοπός των νοημάτων».\nΕπομένως, όποιος έχει προσωπική εμπειρία, καταλαβαίνει και την εμπειρία των θεοπτών Αγίων.\nΑναρτήθηκε από Γιώργος Ανεστόπουλος στις 11:46 π.μ.


Η Μυτιλήνη | Αρχείο Μυτιλήνης\nΑνάμεσα σε Δύση και Ανατολή βρίσκεται, το λαμπρότερο από τα “διαμάντια” του Αιγαίου Πελάγους, που δικαίως έχει χαρακτηρισθεί ως το “νησί της Αρμονίας και της Ομορφιάς”, η Λέσβος, που πολλοί την γνωρίζουν με το όνομα Μυτιλήνη, λόγω της ομώνυμης πρωτεύουσάς του. Το ιδιαίτερο, το πρωτόγνωρο, το ενδιαφέρον αποκαλύπτεται όταν ζήσει κάποιος στη Λέσβο και “χαθεί” μέσα στο παρόν της… Όποιος ξεκινάει να περιγράψει με δύο λόγια τη Λέσβο συνήθως δυσκολεύεται. Κι αυτό γιατί το νησί δεν έχει μόνο έναν παρονομαστή ελκυστικότητας όπως πολλά άλλα τουριστικά νησιά. Είναι ένα ψηφιδωτό αξιοθέατων, με πολλές και μοναδικές φυσικές ομορφιές, σπάνια γεωλογικά μνημεία, τρομακτικές εναλλαγές στα τοπία του, καταπληκτικούς αρχαιολογικούς θησαυρούς, οικισμούς εξαίρετου αρχιτεκτονικού κάλλους, υγροβιότοπους, πεζοπορικές διαδρομές, μουσεία σημαντικότατης αξίας, ξεχωριστή τοπική κουζίνα, ζωντανά παγανιστικά δρώμενα, προσκυνήματα γνωστά σε όλη τη χώρα. Όλα αυτά κι άλλα πολλά, κάνουν όσους έρχονται στο νησί να το ερωτεύονται και να μιλούν με τα καλύτερα λόγια γι’ αυτό.\nΕντυπωσιακά στοιχεία του νησιού είναι οι πολλές θερμές πηγές του – το ένα τέταρτο των ιαματικών πηγών της χώρας βρίσκεται εδώ – οι υγροβιότοποί του με τα χιλιάδες ενδημικά και αποδημητικά πουλιά και αμφίβια, το μοναδικό μνημείο του Απολιθωμένου Δάσους, τα πασίγνωστα σε όλη τη χώρα μοναστήρια (όπως του Αγίου Ραφαήλ και του Ταξιάρχη στο Μανταμάδο) και προσκυνήματά του, τα λατρευτικά δρώμενα (όπου η χριστιανική πίστη συνυπάρχει με τον παγανισμό), και βέβαια η ζώσα πνευματική του παράδοση διαρκώς παρούσα μέσα από παντοειδείς εκδηλώσεις ακόμα και στα πιο μικρά χωριά.\nΗ Λέσβος βρίσκεται απέναντι από τις Τουρκικές ακτές και έχει δύο κόλπους. Ο μεγαλύτερος κόλπος είναι της Καλλονής και ο μικρότερος της Γέρας.\nΤο σχήμα της Λέσβου είναι τριγωνικό. Η ποικιλότητα του φυσικού περιβάλλοντος είναι ένα από τα κύρια χαρακτηριστικά της Λέσβου. Η μορφολογία της ενδοχώρας είναι ημιορεινή, τραχιά και ανώμαλη. Τα δύο ψηλότερα βουνά είναι ο Όλυμπος Λέσβου (968 μ.) στα νότια και ο Λεπέτυμνος (969 μ.) στα βορειοανατολικά. Ανάμεσά τους εκτείνονται λόφοι μεσαίου υψομέτρου. Σε αντίθεση με ό,τι συμβαίνει στα περισσότερα ελληνικά νησιά, οι προεξέχοντες βράχοι δεν είναι ασβεστολιθικοί, αλλά κυρίως ηφαιστειακοί, με μια ροπή προς τα περισσότερο όξινα εδάφη. Αυτό περιορίζει ελαφρώς τη χλωρίδα του νησιού, αλλά δημιουργεί ένα όμορφο και πολυποίκιλο τοπίο, με πολλά ενδιαφέροντα χαρακτηριστικά.\nΤο υδρογραφικό δίκτυο της Λέσβου αποτελείται από μικρούς χειμάρρους, ορισμένοι από τους οποίους διατηρούν συνεχή ροή. Σε συνδυασμό με τις πολυάριθμες πηγές, δημιουργείται έτσι ένα ιδιαίτερο μικροκλίμα, που ευνοεί την ανάπτυξη πυκνής υδρόβιας βλάστησης. Οι πεδινές εκτάσεις σχηματίζονται κοντά στα παράλια, με κυριότερες τις πεδιάδες της Καλλονής, του Πολιχνίτου, της Ερεσού και της Γέρας. Οι ακτές της Λέσβου εμφανίζουν πλούσιο διαμελισμό και χαρακτηρίζονται, στα νότια, από τον σχηματισμό δύο μεγάλων εγκολπώσεων με πολύ στενές εισόδους, τον κόλπο της Γέρας και τον κόλπο της Καλλονής. Ο κόλπος της Καλλονής είναι ο μεγαλύτερος, με έκταση που υπολογίζεται στα 110 τετραγωνικά χιλιόμετρα και μέσο βάθος δέκα μέτρων. Συνδέεται με το Αιγαίο μέσω ενός στενού διαύλου μήκους τεσσάρων χιλιομέτρων. Στις όχθες του βρίσκονται αλυκές και υγροβιότοποι. Χαρακτηρίζεται ως αβαθής ημίκλειστος. Ο κόλπος της Γέρας είναι στο ανατολικό άκρο του νησιού και έχει έκταση 42 τετραγωνικά χιλιόμετρα. Κατά μήκος των ακτών του έχουν σχηματιστεί υφάλμυρα έλη.


Δίολκος: Η ΕΠΙΚΗ ΜΑΧΗ ΤΟΥ ΕΛΛΗΝΙΚΟΥ ΣΤΡΑΤΟΥ ΚΑΤΑ ΤΩΝ ΒΟΥΛΓΑΡΩΝ (19 - 21 ΙΟΥΝΙΟΥ 1913)\nΚΑΤΑΣΤΑΣΗ - ΔΙΑΤΑΞΗ ΤΩΝ ΑΝΤΙΠΑΛΩΝ ΔΥΝΑΜΕΩΝ\nΠεδίο Μάχης Κιλκίς\nH βόρεια πλευρά του είναι η λίμνη Δοϊράνη και το όρος Δύσωρο. Στη νοτιοδυτική πλευρά αυτού του όρους εκτείνεται μια χαμηλή κορυφογραμμή που σχηματίζει τα υψώματα του Κιλκίς, η οποία διαχωρίζει τα νερά του Γαλλικού ποταμού από τα νερά των λιμνών Αρτζάν και Αιματόβου που υπήρχαν τότε. Μπροστά από τα υψώματα του Κιλκίς το έδαφος είναι ακάλυπτο και ελεύθερο, με αποτέλεσμα η γραμμή αυτών των υψωμάτων, σε συνδυασμό με τους κατοικημένους τόπους τής περιοχής, να σχηματίζει μία εξαιρετική τοποθεσία για τη διεξαγωγή άμυνας.\nOι Βούλγαροι είχαν καταλάβει το Κιλκίς στις 26 Οκτωβρίου του 1912 και με την προοπτική του μελλοντικού αγώνα κατά των Ελλήνων, είχαν οργανώσει μία τοποθεσία άμυνας που εκτεινόταν κυρίως προς τα νότια αλλά και προς τα ανατολικά και τα δυτικά του Κιλκίς. H οχύρωση περιλάμβανε χαρακώματα και πυροβολεία, τα οποία κάλυπταν το Κιλκίς από κάθε ενδεχόμενη επίθεση από το νότο.\nΠεδίο Μάχης Λαχανά\nTα υψώματα που βρίσκονται γύρω από τον Λαχανά περιβάλλονται από τα όρη Δύσωρο προς τα βόρεια και Βερτίσκο προς τα ανατολικά, και συνδέονται με αυτά με δύο αυχένες που βρίσκονται δυτικά του υψώματος Παλαιοκάστρου ο ένας και ανατολικά της Ξυλουπόλεως ο άλλος. Αυτά τα υψώματα γύρω από τον Λαχανά δεσπόζουν σε όλη την περιοχή και μπορούν να χρησιμοποιηθούν ως αμυντική τοποθεσία, ενώ η γραμμή των υψωμάτων Κλέπε - λόφος Νταουτζήκ - Δίχαλο, προς τα δυτικά της οποίας το έδαφος εκτείνεται ακάλυπτο, μπορεί να χρησιμοποιηθεί ως γραμμή προφυλακών.\nOι Βούλγαροι, που είχαν καταλάβει τον Λαχανά στις 26 Οκτωβρίου του 1912, είχαν αρχίσει αμέσως και είχαν συνεχίσει όλο το χειμώνα να οχυρώνουν τα πιο κατάλληλα υψώματα με ορύγματα και άλλα έργα άμυνας με μέτωπο προς τα νότια και προς τα δυτικά. Oι Βούλγαροι επέλεξαν ως αμυντική τοποθεσία τη γραμμή Κιλκίς - Λαχανά λόγω της μορφολογίας του εδάφους της, η οποία παρουσιάζει μεγάλες δυσκολίες κινήσεως τμημάτων πεζικού προς τα βόρεια και τα ανατολικά, ενώ, αντίθετα, προσφέρεται για αποτελεσματικό αμυντικό αγώνα, γιατί, εκτός των άλλων, παρέχει στον αμυνόμενο άριστη παρατήρηση και εκτενή και ανοικτά πεδία βολής.\nΟι Βούλγαροι επίσης, επέλεξαν ως αμυντική τοποθεσία την περιοχή Κιλκίς - Λαχανά, προκειμένου να ανακόψουν τη βόρεια κίνηση των Ελληνικών στρατευμάτων. Η τοποθεσία αυτή ορίζεται βόρεια από τη λίμνη Δοϊράνη και το όρος Κρούσια (Δύσωρο), ανατολικά από τον ποταμό Στρυμόνα, νότια από τις λίμνες Λαγκαδά και Βόλβης και δυτικά από τον Αξιό ποταμό. Αν και εμφανίζεται ως ενιαίος χώρος, παρόλα αυτά οι κατευθύνσεις ενεργείας βόρεια και ανατολικά πρέπει να διακριθούν σε δύο πεδία μάχης.\nΜε άλλες λέξεις, το πεδίο του Κιλκίς πρέπει να διαχωριστεί από αυτό του Λαχανά, επειδή δεν υπάρχει δυνατότητα αλληλοϋποστήριξης των ενεργουσών δυνάμεων από νότο προς βορρά. Η γραμμή διαχωρισμού των στρατευμάτων στην υπόψη περιοχή είχε μήκος 60 - 65 χιλιόμετρα, ενώ βορειότερα από τις λίμνες Αρτζάν και Δοϊράνης μέχρι τον Στρυμόνα είχε μήκος 40 - 45 χιλιόμετρα. Οι Βούλγαροι άρχισαν να οχυρώνουν τις δύο περιοχές (Κιλκίς - Λαχανά) με πολυβολεία, πυροβολεία και άλλα αμυντικά έργα. Υπήρχαν πολλαπλά χαρακώματα σε όλο το μέτωπο και σε βάθος 6 χιλιόμετρα.\nΜετά την σύναψη της συνθήκης ειρήνης στο Λονδίνο των Βαλκανικών κρατών με την Τουρκία (17 Μαϊου 1913), ήλθε η ώρα να ξεκαθαρίσουν αυτά τις μεταξύ τους διαφορές για την διανομή των εδαφών που κατείχε στην Βαλκανική η Τουρκία. Οι απαιτήσεις της Βουλγαρίας την εποχή εκείνη απέβλεπαν στην επέκτασή της σ' ολόκληρη την Μακεδονία.\nΗ Σερβία και η Βουλγαρία, είχαν συνάψει συμφωνία διανομής των εδαφών, αλλά η Σερβία δεν αναγνώριζε πλέον την συμφωνία αυτή, διότι, ενώ υπολόγιζε ότι στο μερίδιό της θα περιλαμβάνεται και η Αλβανία και έτσι θα αποκτούσε διέξοδο στην Αδριατική, τώρα με την ίδρυση του Αλβανικού κράτους περιορίζονταν τα κέρδη της προς Δυσμάς.\nTο Γενικό Στρατηγείο επεδίωκε την ταχεία κατάληψη του Κιλκίς και γι' αυτό διέταξε τις τέσσερις μεραρχίες που ενεργούσαν εναντίον του, να καταβάλουν κάθε προσπάθεια προς κατάληψή του το ίδιο βράδυ. H διαταγή έφτασε στις μεραρχίες στις 19:00 με αποτέλεσμα, παρά την αρχική απόφαση για νυχτερινή επίθεση, να ενεργήσει μόνο η 2η μεραρχία εξαιτίας της ελλείψεως συντονισμού.\nΕπειδή το Κιλκίς δεν κατελήφθη τη νύχτα της 20ης Ιουνίου, το Γενικό Στρατηγείο αποφάσισε να μεταφέρει και την 6η μεραρχία από το Λαχανά για να συνδράμει στην κατάληψή του.\nΌμως, η μεραρχία αυτή είχε εμπλακεί σε μάχη και ήταν δύσκολη η απαγκίστρωσή της. Γι' αυτό το Γενικό Στρατηγείο, μη έχοντας άλλη διαθέσιμη εφεδρεία, άλλαξε γνώμη και στις 22:00 της 20ης Ιουνίου διέταξε να συγκροτηθεί απόσπασμα δύο συνταγμάτων (ένα από την έκτη μεραρχία και ένα από τη δεύτερη) υπό τη διοίκηση του διοικητή της 6ης, συνταγματάρχη Νικόλαου Δελαγραμμάτικα, το οποίο θα έσπευδε μέσω της πιο σύντομης οδού προς Αργυρούπολη, προκειμένου να επιτεθεί κατά του αριστερού πλευρού και των νώτων του εχθρού στο Κιλκίς.\nΕνώ τα υπόλοιπα τμήματα των δύο μεραρχιών οριζόταν να συνεχίσουν τον αγώνα προς Λαχανά. Επίσης διέταξε τη 10η μεραρχία, μετά την κατάληψη των υψωμάτων του Καλλινόβου, να κινηθεί ταχύτατα και αυτή προς το Κιλκίς, για να ενισχύσει τον αγώνα των άλλων μεραρχιών προς τα δυτικά.\nΣτην περιοχή του Καλλίνοβου η 10η μεραρχία κυρίεψε τα υψώματά του αλλά, επειδή η αντίδραση του Βουλγαρικού πυροβολικού υπήρξε αποτελεσματική, ένα μεγάλο τμήμα της διανυκτέρευσε στο Βαλτούδι και μόνο ένα τάγμα της καταδίωξε τους Βουλγάρους προς την κατεύθυνση της Καλίνδριας.\nOι 1η και 6η μεραρχίες που βρίσκονταν στην περιοχή του Λαχανά, μετά τη διαταγή που πήραν για τη συγκρότηση του αποσπάσματος Λαχανά, άρχισαν να εκτελούν τις απαραίτητες μετακινήσεις τμημάτων για την υλοποίηση της διαταγής, όταν η μάχη ξεκίνησε ξανά, το πρωί της 21ης Ιουνίου.\nΟι Βούλγαροι, έχοντας αποφασίσει να επιτεθούν αιφνιδιαστικά κατά των Ελλήνων και των Σέρβων, μετέφεραν μέχρι τα μέσα Ιουνίου του 1913 τον όγκο των δυνάμεων τους έναντι των Ελληνικών και Σερβικών στρατευμάτων, αφήνοντας στην Ανατολική Θράκη μόνο τις τελείως απαραίτητες δυνάμεις.\nΠαράλληλα, στο χρονικό αυτό διάστημα της στρατηγικής συγκεντρώσεως τους, ακολουθούσαν παρελκυστική πολιτική στις συνομιλίες για τη διευθέτηση των διαφορών τους με την Ελλάδα και τη Σερβία και απέφευγαν κάθε προστριβή μαζί τους, για να μη δημιουργήσουν αφορμή συρράξεως, την οποία ήθελαν οπωσδήποτε να αποφύγουν κατά την κρίσιμη περίοδο της στρατηγικής τους συγκεντρώσεως.\nΟι Βουλγαρικές δυνάμεις, που συγκεντρώθηκαν έναντι των Ελλήνων και των Σέρβων, ήταν οι 1η και 3η Στρατιές βόρεια, κοντά στα παλαιά Σερβοβουλγαρικά σύνορα, η 4η στην περιοχή Ιστίπ - Στρώμνιτσας, έναντι της νότιας πτέρυγας του Σερβικού Στρατού, η 5η στο Κιουστεντήλ και η 2η στην περιοχή Σερρών.\nΤη νύχτα 16 / 17 Ιουνίου, οι επικοινωνίες της VII Μεραρχίας προς τη Θεσσαλονίκη και της Ι Μεραρχίας με τα προκαλυπτικά τμήματα της είχαν διακοπεί, πιθανόν από Βουλγαρική δολιοφθορά. Αυτό είχε ως συνέπεια το Γενικό Στρατηγείο να πληροφορηθεί τα γεγονότα του Παγγαίου στις 05.30 της 17ης Ιουνίου.\nΤο Γενικό Στρατηγείο, αφού διαπίστωσε ότι δεν επρόκειτο για συνηθισμένα μεθοριακά επεισόδια, ανέφερε σχετικά στις 09.00 της ίδιας ημέρας στην Κυβέρνηση και στον Αρχιστράτηγο Βασιλιά στην Αθήνα, ζητώντας συνάμα διαταγές, αν θα αναλάμβανε γενική επίθεση κατά των Βουλγάρων ή θα περιοριζόταν στην ανακατάληψη της περιοχής Παγγαίου. Παράλληλα πρότεινε πριν από κάθε άλλη ενέργεια να απαλλαγεί η πόλη της Θεσσαλονίκης από τα Βουλγαρικά τμήματα που στάθμευαν εκεί.\nΓια την απαλλαγή της Θεσσαλονίκης από την παρουσία των Βουλγαρικών τμημάτων, η Κυβέρνηση τήρησε επιφυλακτική στάση για να μη δοθούν ερείσματα στους Βουλγάρους και επιρρίψουν στην Ελλάδα την ευθύνη των πολεμικών συγκρούσεων. Επακολούθησαν αλλεπάλληλες συνεννοήσεις μεταξύ του Βασιλιά, της Κυβερνήσεως και του Γενικού Στρατηγείου και τις πρώτες απογευματινές ώρες διατάχθηκε ο αποκλεισμός των βουλγαρικών τμημάτων που στάθμευαν στην πόλη μέσα στα καταλύματα τους.\nΗ αποστολή αυτή είχε ανατεθεί από το μήνα Απρίλιο στη II Μεραρχία, η οποία και είχε καταστρώσει λεπτομερές σχέδιο, για την ταχεία εξουδετέρωση όλων των Βουλγαρικών τμημάτων στην πόλη της Θεσσαλονίκης σε συνεργασία με τη Χωροφυλακή.\nΟ Στρατηγός Χεσαψήεφ αναχώρησε σιδηροδρομικώς προς το Κιλκίς, ενώ οι Βουλγαρικές δυνάμεις διατάχθηκαν στις 15.00 της 17ης Ιουνίου με έγγραφο του Διοικητή της IΙ Μεραρχίας Υποστράτηγου Καλλάρη, μέσα σε μια ώρα από τη λήψη του εγγράφου του, να παραδώσουν τον οπλισμό τους και να απομακρυνθούν από τη Θεσσαλονίκη με ειδική αμαξοστοιχία. Σε αντίθετη περίπτωση τα Βουλγαρικά τμήματα θα θεωρούνταν εχθρικά.\nΟι Βούλγαροι όχι μόνο δεν απάντησαν στο παραπάνω έγγραφο, αλλά απεναντίας άρχισαν να παίρνουν σύντονα μέτρα άμυνας. Ύστερα απ' αυτό, οι Ελληνικές δυνάμεις του Στρατού και της Κρητικής Χωροφυλακής στη Θεσσαλονίκη απέκλεισαν τους Βουλγαρικούς στρατωνισμούς και από τις 19:00 άρχισαν να βάλλουν με πυρά κατά των Βουλγαρικών τμημάτων, τα οποία και απάντησαν με μεγάλη μάλιστα σφοδρότητα.\nΣτο μεταξύ η Ρωσία, σε μια ύστατη προσπάθεια να προλάβει τη γενίκευση του πολέμου μεταξύ των τριών πρώην σύμμαχων Βαλκανικών χωρών, προσκάλεσε το πρωί της 18ης Ιουνίου τους πρωθυπουργούς των χωρών αυτών στην Πετρούπολη για συνεννοήσεις. Ήταν όμως αργά, γιατί ήδη είχαν αρχίσει οι πολεμικές επιχειρήσεις και φονικές μάχες συνάπτονταν κυρίως στο Σερβοβουλγαρικό μέτωπο.\nΎστερα απ' αυτό, η Σερβική Κυβέρνηση εξέδωσε εγκύκλιο διαταγή για την έναρξη του πολέμου κατά της Βουλγαρίας, ενώ η Ελληνική Κυβέρνηση ενημέρωσε σχετικά το Βασιλιά το απόγευμα της ίδιας ημέρας, επισημαίνοντας ότι ο πόλεμος ουσιαστικά άρχισε και συνεπώς ο στρατός έπρεπε να αναλάβει επιθετικές επιχειρήσεις κατά των Βουλγάρων στη Μακεδονία.\nΗ VII Μεραρχία κινήθηκε σε τρεις κατευθύνσεις (φάλαγγες) προέλασης: Η πρώτη φάλαγγα (ένα σύνταγμα πεζικού και 4 πεδινές πυροβολαρχίες) θα κινούνταν από Ασπροβάλτα προς Ηρακλείτσα (Τσάγεζι) και από εκεί προς Νιγρίτα. Οι άλλες δύο φάλαγγες θα βάδιζαν βόρεια. Συγκεκριμένα, η δεύτερη φάλαγγα (Σύνταγμα (-) και μια ορειβατική πυροβολαρχία) θα κινούνταν προς Νιγρίτα. Η τρίτη φάλαγγα (Σύνταγμα (+) και μοίρα πυροβολικού (-) που αποτελούσε την κύρια κατεύθυνση προέλασης της μεραρχίας θα βάδιζε κατά της Νιγρίτας.\nΣώματα προσκόπων θα κάλυπταν το αριστερό της. Η πρώτη φάλαγγα κινήθηκε προς Ηρακλείτσα, στο οποίο έφθασε τις απογευματινές ώρες, χωρίς να συναντήσει αντιστάσεις. Οι δύο βόρειες φάλαγγες απώθησαν τις Βουλγαρικές δυνάμεις προς τη Νιγρίτα και τις βραδινές ώρες κατέλαβαν τον αυχένα Καρακόλι και εγκαταστάθηκαν λίγο πέρα αυτού του υψώματος.\nΗ Ι Μεραρχία θα προήλαυνε σε μια κατεύθυνση επί του δρομολογίου Προφήτης (Κλείσαλι) - Λοφίσκος (Καρά Ομερλή) - Όσσα (Βυσσώκα) προς τη γραμμή Λαχανά - Ξυλόπολη (Λιγκοβάνη). Σε εκτέλεση αυτής της διαταγής τα τμήματα έλαβαν επαφή με τον εχθρό την 15:30 όταν οι ανιχνευτές δέχθηκαν τα πρώτα Βουλγαρικά πυρά στην τοποθεσία της Όσσας. Μέχρι την 20:00 που διακόπηκε η μάχη της 19ης Ιουνίου, η Μεραρχία κατόρθωσε να καταλάβει τη γραμμή Όσσα και Βερτίσκος (Μπέροβα), στο οποίο βρέθηκε άθικτος ο καταυλισμός των Βουλγάρων.\nΗ VI Μεραρχία θα προήλαυνε με γενική κατεύθυνση προς Κλέπε (Λευκοχώριο) με δύο φάλαγγες. Τα τμήματα της Μεραρχίας, ακολουθώντας τη διαταγή της Μεραρχίας, έλαβαν επαφή με τον εχθρό περί την 13:30 (13:20 το αριστερό σύνταγμα και 13:45 το δεξιό). Μέχρι το απόγευμα, κατόρθωσαν να φθάσουν πλησίον του υψώματος Κλέπε (υψ 878).\nΗ ΙΙ Μεραρχία θα προήλαυνε προς βορρά σε μια φάλαγγα όχι στο δρομολόγιο που διέτασσε το Γενικό Στρατηγείο, αλλά από την κατεύθυνση Δριμός (Δριμίγκλαβα) - Αντιγόνης (Ραχμανλή) - Λειψυδρίου (Γενή Μαχαλέ). Η φάλαγγα έλαβε επαφή με τον εχθρό περί την 07:00. Μέχρι τις βραδινές ώρες κατόρθωσε να φθάσει δύο χιλιόμετρα νότια του χωριού Λειψύδριο.\nΗ ΙV Μεραρχία θα προήλαυνε στην κατεύθυνση Μονόλοφος (Δαουτλή) - Γαλλικό (Σαλαμανλή) και Κολχίς (Ακτσέ Κλισέ) σε μια φάλαγγα. Τα φίλια τμήματα έλαβαν επαφή με τον εχθρό την 08:10. Μέχρι τις βραδινές ώρες και μετά από σκληρό αγώνα έφθασε στην Κολχίδα.\nΣε εκτέλεση της διαταγής τα δύο πρώτα συντάγματα (23 και 16) τις πρωινές ώρες (07:30 και 09:00) εισήλθαν σε στενή και ακάλυπτη ζώνη, με συνέπεια να δεχθούν ισχυρά πυρά του Βουλγαρικού πυροβολικού. Τα τμήματα αποδεκατίστηκαν και οι επιζώντες συσπειρωθήκαν στους αξιωματικούς τους και αφού επιτάχυναν το ρυθμό τους, καλύφθηκαν πίσω από τα αντερείσματα της περιοχής Ξυλοκερατιά (Γιατζιλάρ). Μέχρι τις βραδινές ώρες έφθασε στα υψώματα βορείως του Μαυρονερίου (Καρά Μπουνάρ).\nΗ ΙΙΙ Μεραρχία θα προήλαυνε την 06:00 από το χωριό Αγιονέρι (Βερλάντζα) Γυναικόκαστρο (Αβρέτ Ισσάρ) και από εκεί προς Κιλκίς. Τα τμήματα της μεραρχίας σε εκτέλεση της διαταγής δέχθηκαν τα πρώτα πυρά του εχθρικού πυροβολικού στις 08:45 και στις 09:30 τα πυρά του εχθρικού πεζικού. Γενικά η προέλαση της μεραρχίας ήταν εύκολη. Μέχρι τις βραδινές ώρες τα τμήματα της έφθασαν 500 μέτρα νότια του Γυναικοκάστρου.\nΗ Ταξιαρχία Ιππικού σε εκτέλεση της διαταγής του Γενικού Στρατηγείου άρχισε την 05:00 την προέλαση της από το χωριό Ασπροποταμιά (Γιαχαλή) προς Χερσοτόπι (Κοτζά Ομερλή) - Χορήγι (Κιρέτς). Μέχρι την 15.00 έφθασε στο χωριό Χορήγι, χωρίς να συναντήσει αντιστάσεις. Στις 16:00 προσβλήθηκε από Βουλγαρικό απόσπασμα και μετά από μια ώρα μάχη (πεζομαχία) αποσύρθηκε πίσω από το βαλλομένη από το πυροβολικό.\nΣυνοπτικά η μάχη της 19 Ιουνίου περιγράφεται στο τηλεγράφημα που απέστειλε την 23 Ιουνίου το Γενικό Στρατηγείο (Επιτελάρχης Βίκτωρ Δούσμανης) προς το Υπουργείο των Στρατιωτικών (Υπουργός Στρατιωτικών Ελευθέριος Βενιζέλος). Σύμφωνα με αυτό τη σκληρότερη μάχη έδωσε η ομάδα μεραρχιών του κέντρου. Αγωνίσθηκε όλη την ημέρα και κέρδισε βήμα - βήμα όλο το από νότο προς Κιλκίς έδαφος από τις δύο πλευρές του Γαλλικού ποταμού και της σιδηροδρομικής γραμμής. Έφθασαν 5 - 6 χιλιόμετρα από την οχυρωμένη τοποθεσία του Κιλκίς, με πολλές απώλειες αλλά με μεγάλη ανδρεία.\nΚατά την προέλαση ο Ελληνικός Στρατός έκανε χρήση της λόγχης και με αυτή εκτόπισε τον εχθρό από τα χαρακώματα του, τα οποία βρέθηκαν γεμάτα με Βουλγαρικά πτώματα. Το Γενικό Στρατηγείο, μετά την παραπάνω εντολή της Κυβερνήσεως και το γεγονός ότι οι Σέρβοι είχαν ήδη αρχίσει τις επιχειρήσεις κατά των Βουλγάρων, εξέδωσε στις 20.00 της 18ης Ιουνίου νεότερη διαταγή επιχειρήσεων, με την οποία καθοριζόταν η προέλαση των μεραρχιών, από το πρωί της επομένης, ως εξής:\nΤο Γενικό Στρατηγείο από τις 0830 θα αναπτυσσόταν στο Μελισσοχώρι.\nΟι Βούλγαροι επέλεξαν ως αμυντική τοποθεσία και εγκατέστησαν τον όγκο των δυνάμεων τους, στην περιοχή Κιλκίς - Λαχανά. Η τοποθεσία αυτή, λόγω της μορφολογίας του εδάφους της, παρουσιάζει μεγάλες δυσκολίες κινήσεως τμημάτων πεζικού προς τα βόρεια και τα ανατολικά, ενώ αντίθετα προσφέρεται για αποτελεσματικό αμυντικό αγώνα, γιατί εκτός των άλλων παρέχει στον αμυνόμενο άριστη παρατήρηση και εκτεταμένα πεδία βολής.\nΕπιπλέον οι Βούλγαροι, αφότου κατέλαβαν στις 26 Οκτωβρίου 1912 την περιοχή αυτή, άρχισαν αμέσως να την οργανώνουν κατασκευάζοντας χαρακώματα, πολυβολεία, πυροβολεία και άλλα αμυντικά έργα, με μέτωπο προς τα δυτικά και τα νότια. Οι δυνάμεις της 2ης Βουλγαρικής Στρατιάς, που είχαν εγκατασταθεί αμυντικά στην τοποθεσία Κιλκίς - Λαχανά, ήταν οι εξής:\nΗ Ταξιαρχία Ιππικού, προελαύνοντας από την περιοχή της Σίνδου προς το χωριό Βαπτιστής, έφτασε τις απογευματινές ώρες στο χωριό Κάτω Απόστολοι, όπου δέχτηκε Βουλγαρική επίθεση και υποχρεώθηκε ύστερα από αγώνα μιας περίπου ώρας να συμπτυχθεί πίσω από την III Μεραρχία. Η προέλαση των Ελληνικών μεραρχιών, κατά την ημέρα αυτή, ήταν πολύ δύσκολη, γιατί γινόταν κάτω από πυκνά Βουλγαρικά πυρά, που ήταν ιδιαίτερα αποτελεσματικά λόγω του πεδινού του εδάφους.\nΠαρ' όλα αυτά μέχρι το βράδυ οι Ελληνικές δυνάμεις κατόρθωσαν να καταλάβουν ολόκληρη την τοποθεσία των Βουλγαρικών προφυλακών και να λάβουν επαφή με την κύρια αμυντική τοποθεσία του Κιλκίς - Λαχανά. Το Γενικό Στρατηγείο, αφού συγκέντρωσε μέχρι το μεσονύκτιο της 19ης Ιουνίου όλες τις αναφορές των μεραρχιών, εξέδωσε στις 02:00 της 20ής Ιουνίου νέα διαταγή για τη συνέχιση του αγώνα, σύμφωνα με την οποία:\nΤο Γενικό Στρατηγείο εξέδωσε στις 02:00 νέα διαταγή επιχειρήσεων, σύμφωνα με την οποία:\nΗ Ι Μεραρχία θα εξακολουθούσε την επίθεση ενισχυόμενη από την VΙ Μεραρχία, η οποία θα διενεργούσε επίθεση εναντίον της Ξυλόπολης (Λιγκοβάνη). Οι μεραρχίες προ το Κιλκίς την 05:00 θα εκδήλωναν την επίθεση τους κατά των αμυνομένων Βουλγαρικών τμημάτων. Μετά την απώθηση τους οι ΙΙ και ΙV Μεραρχίες θα λάμβαναν μέτωπο ανατολικά επί της γραμμή Ακροποταμιά (Ινανλή)- Τέρσυλλος (Κουρκούτ) και οι ΙΙΙ και V Μεραρχίες με την Ταξιαρχία Ιππικού θα καταδίωκαν τις εχθρικές δυνάμεις προς βορρά.\nΗ Χ Μεραρχία αφού εκδίωκε τον εχθρό από τα υψώματα Καλλινόβου θα κατευθυνόταν ή προς Καλίνδρια ή προς Μεταλλικό (Γιάννες) ανάλογα με την τακτική κατάσταση. Η διαταγή δεν ανέφερε τίποτα για την VΙΙ Μεραρχία που σήμαινε ότι η αποστολή της δεν θα παρουσίαζε τροποποιήσεις. Το Γενικό Στρατηγείο θα παρέμενε στο Μελισσοχώρι (Μπάλτζα). Με βάση τη νέα αυτή διαταγή, οι μεραρχίες συνέχισαν, από το πρωί της 20ής Ιουνίου, την επιθετική τους ενέργεια σε ολόκληρη τη γραμμή του μετώπου της τοποθεσίας Κιλκίς - Λαχανά.\nΗ Ι Μεραρχία με νέα διαταγή της θα συνέχιζε την επίθεση της κατά Ξυλούπολης - Λαχανά με δύο φάλαγγες (κάθε μία του ενός συντάγματος). Τα τμήματα της σε εκτέλεση της προαναφερθείσης διαταγής κινήθηκαν προς Νικόπολη- Ξυλόπολη η μία φάλαγγα και προς Βερτίσκο - Λαχανά η άλλη. Μέχρι 18:00 τα προκεχωρημένα τμήματα τα μεραρχίας είχαν φθάσει σε απόσταση 800 - 1000 μέτρα από τα εχθρικά χαρακώματα, χωρίς να μπορούν να συνεχίσουν την προχώρηση.\nΗ VΙ Μεραρχία συνέχισε την προέλαση της με δύο συντάγματα σε πρώτη γραμμή. Ο ρυθμός προέλασης ανατράπηκε όταν στις 13:00 τα τμήματα της βλήθηκαν με σφοδρότητα από τα πυρά του εχθρικού πυροβολικού και πεζικού. Παρόλα αυτά κατόρθωσε να συνεχίσει την προχώρηση της και 16:00 έφθασε σε απόσταση 800 - 1000 μέτρων από τα εχθρικά χαρακώματα σε σύνδεσμό με την Ι Μεραρχία.\nΗ VII Μεραρχία συνέχισε την προέλαση της και τις πρώτες μεταμεσημβρινές ώρες έφτασε στη Νιγρίτα, την οποία οι Βούλγαροι είχαν πυρπολήσει πριν την εγκαταλείψουν και είχαν σκοτώσει πολλούς από τους Έλληνες κατοίκους της. Από τη Νιγρίτα η VII Μεραρχία προωθήθηκε μέχρι το χωριό Τερπνή, όπου και εγκαταστάθηκε. Στα υψώματα της Βεργοπουλιάνας (βορειοδυτικά του χωριού Σκεπαστό) κυκλώθηκε από τμήματα της Μεραρχίας και Προσκόπων Βουλγαρική δύναμη περίπου 1.500 αντρών (τάγμα μαζί με τη διοίκηση ενός συντάγματος), η οποία και αιχμαλωτίστηκε.\nΤη νύχτα 20 / 21 Ιουνίου, με διαταγή της Μεραρχίας, κινήθηκε προς τη Νιγρίτα και το απόσπασμα της (20ό Σύνταγμα Πεζικού), που ήταν στην περιοχή του χωριού Νέα Κερδύλια.\nΗ Ι Μεραρχία, ενεργώντας επιθετικά από το χωριό Όσσα προς το χωριό Λαχανάς, ενεπλάκη τις απογευματινές ώρες, σε σκληρό αγώνα, ο οποίος διάρκεσε μέχρι τις πρώτες νυχτερινές ώρες, χωρίς τελικά να μπορέσει να διασπάσει τη Βουλγαρική αμυντική τοποθεσία.\nΗ VI Μεραρχία, προελαύνοντας από το πρωί, κατέλαβε γύρω στις 11:00 την Ξυλόπολη, όπου και αιχμαλώτισε ένα Βουλγαρικό λόχο. Συνεχίζοντας την προέλαση της έφτασε σε απόσταση 1.000 μ. περίπου από την κύρια Βουλγαρική αμυντική τοποθεσία και αποκατέστησε Σύνδεσμο με την Ι Μεραρχία, που ενεργούσε στα δεξιά της (ανατολικά).\nΟι II, IV, V και III Μεραρχίες, που ενεργούσαν στο κέντρο προς το Κιλκίς, συνέχισαν και αυτές την επιθετική τους ενέργεια και παρότι ενέπλεξαν στον αγώνα όλες τις δυνάμεις τους, δεν μπόρεσαν να κάμψουν τη Βουλγαρική αντίσταση.\nΠέτυχαν όμως να προσεγγίσουν τις Βουλγαρικές θέσεις σε απόσταση εφόδου και το βράδυ της 20ής Ιουνίου κατείχαν σταθερά τη γενική γραμμή Μεγάλη Βρύση με την III Μεραρχία, τη νότια παρυφή του χωριού Κρηστώνη με τις IV και V Μεραρχίες και τα χωριά Ποταμιά και Ακροποταμιά με τη II Μεραρχία. Οι απώλειες των μεραρχιών αυτών ήταν και πάλι πολύ μεγάλες, λόγω του πεδινού του εδάφους και της σθεναρής αντιστάσεως των Βουλγάρων.\nΗ Χ Μεραρχία, αφού απέκρουσε Βουλγαρική επίθεση από την κατεύθυνση του χωριού Εύζωνοι, κατέλαβε στη συνέχεια τη Γευγελή και τη γέφυρα στον Αξιό ποταμό και μέχρι το βράδυ προωθήθηκε στη γραμμή των χωριών Εύζωνοι - Κάστρο.\nΤο Γενικό Στρατηγείο, ανησυχώντας για τη βραδύτητα εξελίξεως του αγώνα, διέταξε στις 17:30 της 20ής Ιουνίου τις μεραρχίες (II, III, VI, V) που ενεργούσαν προς το Κιλκίς, να εντείνουν τις προσπάθειες τους, ώστε να το καταλάβουν εντός της νύχτας 20 / 21 Ιουνίου. Η διαταγή όμως έφτασε στις παραπάνω μεραρχίες γύρω στις 19:00, με αποτέλεσμα να μην πραγματοποιηθεί ο απαραίτητος μεταξύ τους συντονισμός και μόνο η II Μεραρχία να ενεργήσει νυχτερινή επίθεση.\nΠαράλληλα το Γενικό Στρατηγείο, θέλοντας να ενισχύσει την κύρια προσπάθεια κατά του Κιλκίς και μη διαθέτοντας καμιά εφεδρεία, διέταξε τις Ι και VI Μεραρχίες, που ενεργούσαν προς το Λαχανά, να συγκροτήσουν ένα απόσπασμα, από δύο συντάγματα (ένα από κάθε μεραρχία) υπό τη διοίκηση του Διοικητή της VI Μεραρχίας Συνταγματάρχη Δελαγραμμάτικα Νικολάου, το οποίο να κινηθεί το ταχύτερο προς το Κιλκίς και να επιτεθεί κατά του αριστερού (ανατολικού) πλευρού και των νώτων του εχθρού.\nΕπίσης διέταξε τη Χ Μεραρχία μετά την κατάληψη των υψωμάτων βόρεια του χωριού Σουλτογιανναίικα, να κινηθεί ταχύτατα και αυτή προς το Κιλκίς, για να ενισχύσει τον αγώνα των άλλων μεραρχιών από τα δυτικά. Η αναφερόμενη παραπάνω νυχτερινή επίθεση της II Μεραρχίας άρχισε αιφνιδιαστικά στις 03:30 της 21ης Ιουνίου. Ύστερα από σκληρό αγώνα, που συνεχίστηκε και το πρωί της ίδιας ημέρας, η Μεραρχία κατόρθωσε να καταλάβει σημαντικές θέσεις των Βουλγάρων στα ανατολικά του Κιλκίς, απειλώντας άμεσα το αριστερό πλευρό και τα νώτα της Βουλγαρικής διατάξεως.\nΑλλεπάλληλες Βουλγαρικές αντεπιθέσεις, κατά των Ελληνικών τμημάτων, αποκρούστηκαν με επιτυχία, αλλά και με μεγάλες απώλειες για το Ελληνικά τμήματα, που πολλές φορές υποχρεώθηκαν να μάχονται χωρίς την υποστήριξη του πυροβολικού τους. Μεταξύ των νεκρών ήταν και ο Διοικητής του 7ου Συντάγματος Πεζικού Αντισυνταγματάρχης Καραγιαννόπουλος Κωνσταντίνος.\nΟι μεραρχίες του κέντρου όταν έλαβαν τη προαναφερθείσα διαταγή «ὅπως μέχρι τῆς νυκτός ἁλωθῇ τοῦτο (Κιλκίς)» αποφάσισαν να διενεργήσουν νυκτερινή επίθεση, πλην όμως εξαιτίας της απάντησης της ΙΙΙ Μεραρχίας, η οποία θεώρησε την νυκτερινή επίθεση «ἄκρως ἐπικίνδυνον» η V Μεραρχία ανέστειλε τη νυκτερινή επίθεση που θα διενεργούσε. Η ΙV Μεραρχία είχε διατάξει νυκτερινή επίθεση, εφόσον εκδήλωναν επίθεση οι παραπλεύρως αυτής μεραρχίες, οι οποίες όμως δεν εκδήλωσαν τέτοια ενέργεια με συνέπεια να αναστείλει την επίθεση της.\nΤελικά μόνο η ΙΙ Μεραρχία διέταξε να πραγματοποιηθεί νυκτερινή επίθεση προς την κατεύθυνση του ανατολικού Κιλκίς. Η ενέργεια εκδηλώθηκε στις 03:30. Παρά τις απώλειες και την έλλειψη συνδρομής από τις άλλες μεραρχίες κατόρθωσε μέχρι 09:30 να διασπάσει την εχθρική τοποθεσία στο Κιλκίς και να εισέλθει στην πόλη. Οι Βουλγαρικές δυνάμεις άρχισαν να συμπτύσσονται προς τα βόρεια, λόγω του κινδύνου που είχε δημιουργήσει η ενέργεια της ΙΙ Μεραρχίας.\nΗ κίνηση τμημάτων για τη συγκρότηση του διαταχθέντος αποσπάσματος έδωσε την εντύπωση στους Βουλγάρους ότι τα Ελληνικά τμήματα υποχωρούσαν, με συνέπεια οι εχθρικές δυνάμεις να διενεργήσουν επίθεση εναντίον τάγματος της Ι Μεραρχίας. Η ενέργεια αυτή αποκρούσθηκε, εξαιτίας του ηρωισμού που επέδειξαν οι άνδρες αυτού του τάγματος. Σχεδόν όλοι οι αξιωματικοί του τέθηκαν εκτός μάχης και ο διοικητής του ταγματάρχης Κατσιμίδης Αναστάσιος μαζί με άλλους τέσσερις αξιωματικούς φονεύθηκαν.\nΤελικά λόγω της κατάληψης του Κιλκίς (21 Ιουνίου) ανεστάλη η κίνηση του αποσπάσματος. Όταν ακυρώθηκε η διαταγή συγκρότησης και μετακίνησης του αποσπάσματος συμφώνησαν οι δύο μέραρχοι (Ι και VΙ Μεραρχίες) να επιτεθούν από κοινού εναντίον των υψωμάτων του Λαχανά. Μετά από σύντομη προπαρασκευή του πυροβολικού τα Ελληνικά τμήματα εξόρμησαν και μέχρι περίπου στις 16:00 κατέλαβαν τα υψώματα του Λαχανά. Οι Βουλγαρικές δυνάμεις συμπτύχθηκαν προς τον Στρυμόνα.\nΤο Γενικό Στρατηγείο διέταξε την Ι Μεραρχία να καταδιώξει τις υποχωρούσες Βουλγαρικές δυνάμεις, πλην όμως τα τμήματα της μεραρχίας κινήθηκαν με βραδύτητα, με συνέπεια ο εχθρός να υποχωρήσει ανενόχλητος. Συνοπτικά, από την επίσημη έκθεση που συντάχθηκε την 23 Ιουλίου 1913 από το Γενικό Στρατηγείο προς το Υπουργείο Στρατιωτικών αναφέρεται ότι κατά την τρίτη ημέρα 21 Ιουνίου εξακολούθησε μεγάλη επίθεση με μεγίστη ορμή, παρά τις μεγάλες απώλειες και την καταπόνηση των ανδρών, των οποίων ο ηρωισμός είναι άξιος θαυμασμού. Το Γενικό Στρατηγείο δεν είχε ενημέρωση για το τι συμβαίνει στο άκρο δεξιό (VΙΙ Μεραρχία).\nΟι δύο μεραρχίες (Ι και VΙ Μεραρχίες) που ενεργούσαν κατά του Λαχανά έδωσαν σκληρό αγώνα. Με μεγάλη προσπάθεια έταξαν το πυροβολικό και με αλλεπάλληλες εφόδους κυρίευσαν με τη λόγχη τα υψώματα του Λαχανά, τα οποία ο εχθρός υπεράσπιζε με λύσσα. Τα στρατεύματα μας τους καταδίωξαν μέχρι το Μπάσκιοϊ (Κεφαλοχώρι). Η κωμόπολη του Κιλκίς έγινε παρανάλωμα του πυρός. Η Ταξιαρχία Ιππικού είχε αναλάβει την καταδίωξη των Βουλγαρικών δυνάμεων που υποχωρούσαν από το Κιλκίς.\nΗ αριστερή μεραρχία (Χ Μεραρχία) ανέλαβε σφοδρό αγώνα για να διασπάσει τα οχυρωμένα στενά του Καλλινόβου (Σουλτογιανναίικα) και να σπεύσει να καταδιώξει τις δυνάμεις που φεύγουν από το Κιλκίς. Ο Ιωάννης Μεταξάς, ο οποίος υπηρετούσε ως επιτελής στο Γενικό Στρατηγείο αναφέρει στο ημερολόγιο του για τη μάχη:\nΑπό το πρώτο φως της 21ης Ιουνίου επανέλαβαν την επίθεση τους και οι άλλες μεραρχίες, εκτελώντας σειρά ορμητικών εφόδων με τη λόγχη κατά των Βουλγαρικών θέσεων.\nΗ IV Μεραρχία, ύστερα από σκληρότατο αγώνα στη διάρκεια του οποίου φονεύθηκαν ο Διοικητής του 8ου Συντάγματος Πεζικού Συνταγματάρχης Καμπάνης Αντώνιος και ο Διοικητής του IV Τάγματος του ίδιου Συντάγματος Λοχαγός Πεζικού Μακρυκώστας Χαράλαμπος, πέτυχε να καταλάβει τη νότια παρυφή της πόλεως του Κιλκίς.\nΗ V Μεραρχία πέρασε τη σιδηροδρομική γραμμή και κατέλαβε σημαντικές θέσεις στα νοτιοδυτικά του Κιλκίς, ενώ η III Μεραρχία κατέλαβε το χωριό Μεταλλικό, δημιουργώντας σοβαρή απειλή για το δυτικό πλευρό και τα νώτα των Βουλγάρων.\nΠρο αυτής της καταστάσεως οι Βούλγαροι άρχισαν να συμπτύσσονται προς τα βόρεια, με την κάλυψη ισχυρών οπισθοφυλακών. Ο όγκος των βουλγαρικών δυνάμεων συμπτύχθηκε προς το όρος Δύσωρο και μόνο μικρές μονάδες, κυρίως μεταφορών, κατευθύνθηκαν προς την Καλίνδρια. Οι Ελληνικές δυνάμεις, συνεχίζοντας την κίνηση τους, απελευθέρωσαν στις 09:30 το Κιλκίς και καταδίωξαν τις συμπτυσσόμενες εχθρικές δυνάμεις, σε μικρό όμως βάθος λόγω της μεγάλης εξαντλήσεως των τμημάτων από τον τριήμερο αγώνα και της ελλείψεως εφεδρειών.\nΈτσι δεν έγινε πλήρης εκμετάλλευση της μεγάλης επιτυχίας, που είχε σημειωθεί με τη διάσπαση της αμυντικής τοποθεσίας του Κιλκίς. Η γραμμή, την οποία τελικά κατέλαβαν οι μεραρχίες του κέντρου, ήταν αυτή που στοιχίζεται από τα χωριά Μεταλλικό (III), Ξηρόβρυση (V), Τέρπυλος (IV), Ποταμιά - Ακροποταμιά (II).\nΗ Χ Μεραρχία, αφού κατέλαβε τα υψώματα του χωριού Σουλτογιανναίικα, δέχτηκε σφοδρά πυρά πυροβολικού και κινήθηκε προς το χωριό Βαλτούδι, όπου και διανυκτέρευσε, διαθέτοντας μόνο ένα τάγμα προς την κατεύθυνση της Καλίνδριας.\nΗ Ταξιαρχία Ιππικού, ενεργώντας με μεγάλη καθυστέρηση και πολύ διστακτικά, αφού διασκόρπισε τις Bουλγαρικές δυνάμεις που συμπτύσσονταν προς την Καλίνδρια και συνέλαβε περίπου 100 αιχμαλώτους, προωθήθηκε στην περιοχή του χωριού Κορομηλιά, όπου και στάθμευσε, ανακόπτοντας την παραπέρα καταδίωξη του εχθρού.\nΟι Ι και VI Μεραρχίες, που ενεργούσαν προς το χωριό Λαχανάς, άρχισαν από το πρωί της 21ης Ιουνίου να αποσύρουν τμήματα από την πρώτη γραμμή για να συγκροτήσουν το μικτό απόσπασμα που θα κινούνταν προς το Κιλκίς. Οι Βούλγαροι, θεωρώντας τις μετακινήσεις αυτές ως σύμπτυξη, εκτόξευσαν σφοδρή επίθεση κατά του δεξιού (ανατολικού) πλευρού των Ελληνικών δυνάμεων στην περιοχή του χωριού Κυδωνιές, όπου η Θέση του 1/5 Τάγματος της Ιης Μεραρχίας.\nΧάρη όμως στον απαράμιλλο ηρωισμό του Τάγματος αυτού, του οποίου τέθηκαν εκτός μάχης όλοι σχεδόν οι αξιωματικοί και φονεύθηκε ο Διοικητής του, Ταγματάρχης Κατσιμίδης Αναστάσιος, η Βουλγαρική επίθεση αποκρούστηκε και έτσι αποσοβήθηκε η απειλή που προς στιγμή δημιουργήθηκε. Στο μεταξύ το Γενικό Στρατηγείο, μετά την απελευθέρωση του Κιλκίς, ακύρωσε τη διαταγή συγκροτήσεως του μικτού αποσπάσματος των Ι και VI Μεραρχιών που προοριζόταν να ενισχύσει την προσπάθεια προς το Κιλκίς και διέταξε τις δύο μεραρχίες να συνεχίσουν την από κοινού ενέργεια τους, για την κατάληψη του Λαχανά.\nΜετά απ' αυτό οι Ι και VI Μεραρχίες αποφάσισαν να επιτεθούν κατά του Λαχανά ταυτόχρονα στις 15:00 της ίδιας ημέρας. Πράγματι, ύστερα από σύντομη αλλά σφοδρή προπαρασκευή πυροβολικού, τα τμήματα των δύο Ελληνικών μεραρχιών εξόρμησαν με «εφ’ όπλου λόγχη» κατά των Βουλγαρικών θέσεων. Μπροστά στην Ελληνική ορμή οι Βούλγαροι άρχισαν σε λίγο να υποχωρούν άτακτα προς τα βόρεια, εγκαταλείποντας πυροβόλα, οχήματα, κτήνη και κάθε είδους άλλο υλικό.\nΤα Ελληνικά τμήματα, αφού κατέλαβαν γύρω στις 16:00 το χωριό Λαχανάς, συνέχισαν την καταδίωξη των Βουλγάρων, μέχρι τα τελευταία υψώματα προς την κοιλάδα του Στρυμόνα ποταμού, όπου και ανέκοψαν την παραπέρα κίνηση τους λόγω της νύχτας. Παρότι ο αγώνας κατά την τελική αυτή φάση της καταλήψεως του Λαχανά, ήταν σχετικά σύντομος, οι απώλειες σε νεκρούς και τραυματίες υπήρξαν σοβαρές.\nΜεταξύ των νεκρών αξιωματικών ήταν και ο Διοικητής του 4ου Συντάγματος Πεζικού της 1 Μεραρχίας Συνταγματάρχης Παπακυριαζής Ιωάννης και ο Διοικητής του II Τάγματος του ίδιου Συντάγματος Ταγματάρχης Πεζικού Χατζόπουλος Ιωάννης. Αλλά και οι Βουλγαρικές απώλειες ήταν μεγάλες, συνελήφθησαν περίπου 500 Βούλγαροι αιχμάλωτοι και κυριεύτηκαν 16 πυροβόλα, 1.300 όπλα πεζικού και άφθονο πολεμικό υλικό.\nΗ VII Μεραρχία, η οποία δεν είχε πάρει νεότερη διαταγή επιχειρήσεων για τις 21 Ιουνίου, ζήτησε στις 05:30 της ημέρας αυτής από το Γενικό Στρατηγείο οδηγίες για τις παραπέρα ενέργειες της, παίρνοντας την απάντηση να συμμορφωθεί προς τις προηγούμενες διαταγές κατά την κρίση του Διοικητή της Μεραρχίας. Στη συνέχεια, γύρω στις 09:30 της ίδιας ημέρας, το Γενικό Στρατηγείο πληροφόρησε την VII Μεραρχία ότι τα Βουλγαρικά τμήματα είχαν συμπτυχθεί προς το χωριό Λαχανάς και πιθανόν σύντομα να υποχωρούσαν προς το χωριό Στρυμονικό.\nΜετά απ' αυτό, η VII Μεραρχία τέθηκε σε κίνηση προς την κατεύθυνση του Λαχανά, με μεγάλη όμως βραδύτητα και μόλις στις 16:00 έφτασε στη γραμμή των χωριών Βέργη - Λυγαριά, χωρίς να συναντήσει αντίσταση. Φτάνοντας εκεί ενημερώθηκε από το Γενικό Στρατηγείο ότι απελευθερώθηκε το Κιλκίς και άρχισε η καταδίωξη των Βουλγαρικών δυνάμεων. Σε λίγο πληροφορήθηκε από την Ι Μεραρχία ότι καταλήφθηκε και ο Λαχανάς και οι Βούλγαροι συμπτύσσονταν πανικόβλητοι προς το Στρυμόνα, γεγονός που επιβεβαιώθηκε και από τα δικά της προωθημένα τμήματα.\nΠαρ' όλα αυτά η VII Μεραρχία συνέχισε την κίνηση της με μεγάλη βραδύτητα, με αποτέλεσμα οι Βούλγαροι μέχρι το βράδυ να περάσουν ανενόχλητοι το Στρυμόνα και να κατευθυνθούν προς το Σιδηρόκαστρο και τις Σέρρες. Έτσι έληξε η τριήμερη μάχη του Κιλκίς - Λαχανά, με πλήρη επικράτηση των Ελληνικών όπλων, αλλά και με μεγάλες θυσίες αίματος. Οι συνολικές απώλειες του Ελληνικού Στρατού κατά τη μάχη αυτή έφτασαν τους 8.828 νεκρούς και τραυματίες, μεταξύ των οποίων και δέκα διοικητές ταγμάτων και συνταγμάτων.\nΑναλυτικότερα οι απώλειες κατά σχηματισμό ήταν οι εξής: Ι Μεραρχίας 1.354, II Μεραρχίας 1.483, 111 Μεραρχίας 773, IV Μεραρχίας 1.257, V Μεραρχίας 2.123, VI Μεραρχίας 1.347, VII Μεραρχίας 199, Χ Μεραρχίας 276 και Ταξιαρχίας Ιππικού 16.\nΟι Βουλγαρικές απώλειες υπήρξαν και αυτές μεγάλες, χωρίς όμως να είναι πλήρως εξακριβωμένες, ενώ συνελήφθησαν περίπου 2.500 Βούλγαροι αιχμάλωτοι και κυριεύτηκαν 19 πυροβόλα, 5 βλητοφόρα, πολλά όπλα πεζικού και άφθονο λοιπό πολεμικό υλικό.\nΤο Γενικό Στρατηγείο, παραμένοντας στο Μελισσοχώρι ολόκληρη την ημέρα της 21ης Ιουνίου, εξέδωσε στις 21:00 διαταγή επιχειρήσεων για την επομένη, σύμφωνα με την οποία οι μεραρχίες έπρεπε, από το μεσημέρι της 22ης Ιουνίου, να έχουν ετοιμότητα να συνεχίσουν την κίνηση τους, εκτός από τις μεραρχίες που ήδη καταδίωκαν τον εχθρό και οι οποίες θα εξακολουθούσαν την καταδίωξη του.\nΤαυτόχρονα, λόγω των μεγάλων απωλειών σε αξιωματικούς κατά τη διάρκεια της μάχης του Κιλκίς - Λαχανά, διέταξε να αφαιρεθούν από τα πηλίκια όλων των αξιωματικών τα διακριτικά του βαθμού τους, για να μην παρέχουν καταφανή στόχο στον εχθρό.\nΕπιπλέον, ο Γαλλικός κανονισμός του πεζικού ανέφερε ότι ο καθορισμός του σκοπού της κίνησης και του πυρός, η επιζήτηση της επιτυχίας αυτού με κάθε θυσία και παρά τη θέληση του εχθρού και παρ’ όλες τις δυσκολίες, μέχρι την απόλυτη θυσία, αυτή είναι η θεμελιακή σκέψη που πρέπει να εμπνέει όλους τους ηγήτορες. Κάθε άλλη ιδέα, η οποία προκαλεί δυσκολίες στο σκοπό, όπως αναζήτηση θέσεων βολής ή σύλληψη ευφυών ελιγμών πρέπει να αποφεύγεται, προκειμένου να μη μειωθεί η ισχύς της ενέργειας και επομένως να προκαλέσει τη διακύβευση της επιτυχίας.\nΗ επίθεση απαιτεί εκ μέρους όλων των μαχητών τη σταθερή θέληση της εξόντωσης του εχθρού με τη λόγχη και με την πάλη σώμα με σώμα. Προχώρηση με το μέγιστο δυνατό χρόνο χωρίς βολή, στη συνέχεια προχώρηση με συνδυασμό πυρ και κίνηση μέχρι την απόσταση εφόδου, έφοδος με τη λόγχη και καταδίωξη των ηττημένων. Αυτές πρέπει να είναι οι ενέργειες της επίθεσης του πεζικού.\nΟ επιτελάρχης του Ελληνικού Στρατού (Β. Δούσμανης) υιοθέτησε όλες αυτές τις στρατιωτικές αντιλήψεις, αναφέροντας στο βιβλίο του ''Ο συμμαχικός πόλεμος κατά των Βουλγάρων'' «Ἡ προχώρησις ἡ ραγδαία προχώρησις ἦτο τό κύριον μέσον ἐνεργείας, τό πύρ καί ἡ λόγχη τό μέσον πρός διευκόλυνσιν τῆς προχωρήσεως…». Αυτό το πνεύμα εφαρμόσθηκε και σε άλλες μάχες με πολλές απώλειες. Δυστυχώς η πολεμική εμπειρία που απέκτησε ο Ελληνικός Στρατός δεν αποτέλεσε αντικείμενο μελέτης, ώστε τα συμπεράσματα να εφαρμοσθούν στο Β΄ Βαλκανικό Πόλεμο, αλλά και στους επόμενους πολέμους.\nΗ ιδέα ελιγμού δεν έχει να επιδείξει κάτι σημαντικό ή ευφυές. Ως ιδέα ελιγμού είχε επιλεγεί η μετωπική επίθεση, η οποία δεν οδήγησε σε αποφασιστικά αποτελέσματα, αλλά απλά απώθησε τον εχθρό. Ο συνταγματάρχης Ιωάννης Καλογεράς στην κατάθεση του στη δίκη του πρώην επιτελείου αναφέρει: «Ἐνθυμοῦμαι καί νά μοί ἐπιτρέψητε τήν φράσιν τοῦ καθηγητοῦ Λεμποῦ «φαῖρ λε ρετούρ έ ἀβανσέ» ἤτοι «τοποθετεῖν ὅλας τάς μεραρχίας εἰς μίαν γραμμήν καί προχωρεῖν».\nΑπό την παράταξη των Ελληνικών δυνάμεων διαφαίνεται ότι έξι μεραρχίες κατευθύνονται μετωπικά προς Κιλκίς - Λαχανά και άλλες δύο (VII και Χ Μεραρχίες) προς τα πλευρά. Ο μετωπικός ελιγμός σε συνδυασμός με τη μεγάλη πυκνότητα θα προκαλούσε πολλές απώλειες στο προσωπικό και επιπλέον δεν θα επέτρεπε το σχηματισμό εφεδρείας. Με αυτή την ιδέα ενεργείας το παραμικρό ρήγμα στην Ελληνική παράταξη θα επέτρεπε στις Βουλγαρικές δυνάμεις να κατευθυνθούν ελεύθερα προς τη Θεσσαλονίκη, αφού δεν υπήρχε καμία στρατιωτική δύναμη να τους σταματήσει. Ο στρατηγός Μαζαράκης αναφέρει:\nΚάθε μεραρχία ενεργούσε ανεξάρτητα από τις άλλες υπαγόμενη απ’ ευθείας στο Γενικό Στρατηγείο, το οποίο είχε την έδρα του αρκετά μακριά από το πεδίο της μάχης και σε πολλές περιπτώσεις εξέδιδε ανεφάρμοστες διαταγές. Την περίοδο αυτή δεν υπήρχε το κλιμάκιο του Σώματος Στρατού. Με δεδομένο τις ελλιπείς επικοινωνίες και συγκοινωνίες, το Γενικό Στρατηγείο δεν μπορούσε να είναι ενήμερο της τακτικής κατάστασης, με συνέπεια η διεύθυνση του αγώνα να είναι από δυσχερής έως ακατόρθωτη. Η έλλειψη συνδέσμου μεταξύ του Γενικού Στρατηγείου και των μαχόμενων μεραρχιών ήταν ένα άλλο μεγάλο σφάλμα.\nΗ ύπαρξη τους (σύνδεσμοι ήταν οι επιτελείς του Γενικού Στρατηγείου) θα μπορούσε να συμβάλλει, ώστε να μεταφέρει η πραγματική εικόνα της μάχης, ο αρχιστράτηγος να αντιληφθεί ακριβώς την τακτική κατάσταση και να επέλθει συντονισμός της δράσης των μονάδων. Το Γενικό Στρατηγείο λάμβανε γνώση της διαμορφούμενης κατάστασης τις εσπερινές ώρες, όταν οι μεραρχίες υπέβαλαν τις ανάλογες αναφορές. Αυτό είχε ως αποτέλεσμα οι επεμβάσεις της ανώτατης διοίκησης να πραγματοποιούνται κάθε βράδυ με την έκδοση διαταγών.\nΌπως φαίνεται το Γενικό Στρατηγείο δεν μπορούσε να παρέμβει στη μάχη με ευχέρεια κυρίως γιατί δεν διέθετε εφεδρείες και πυρά. Η προσπάθεια παρέμβασης του με την απόσυρση δυνάμεων από τον τομέα Λαχανά προς όφελος του τομέα Κιλκίς προκάλεσε μεγάλη αναστάτωση που λίγο έλειψε την ανατροπή των μαχόμενων δυνάμεων. Στη μάχη των Ιωαννίνων αλλά και αργότερα στις υπόλοιπες μάχες του Β΄ Βαλκανικού Πολέμου οργανώθηκαν ενδιάμεσα κλιμάκια. Το ίδιο θα μπορούσε να πραγματοποιηθεί και στη παρούσα περίπτωση.\nΓια παράδειγμα η ύπαρξη μιας διοίκησης που θα συμπεριλάμβανε τις μεραρχίες του τομέα Λαχανά και την VII Μεραρχία θα μπορούσε να έχει θεαματικά αποτελέσματα κυρίως στη φάση της καταδίωξης. Η αδυναμία συντονισμού φάνηκε και εντός των τομέων. Για παράδειγμα, οι προ του Κιλκίς μεραρχίες δεν κατόρθωσαν να συντονισθούν και να εκτελέσουν νυκτερινή επίθεση, ώστε να καταληφθεί ο αντικειμενικός σκοπός τους. Μόνο η ΙΙ Μεραρχία πραγματοποίησε με επιτυχία τη νυκτερινή επίθεση, η οποία προκάλεσε και την ανατροπή των Βουλγαρικών δυνάμεων και την κατάληψη του Κιλκίς.\nΑναρτήθηκε από aoratos στις 6/15/2016 10:27:00 μ.μ.


Starfield: Επιτέλους, είδαμε το gameplay -Και είναι όπως το ονειρευόμασταν - VG24.gr\nΒασίλης Τατσιόπουλος 12 Jun 2022, 21:37\nΕπιτέλους, έχουμε την ευκαιρία να δούμε το gameplay του Starfield, του επερχόμενου παιχνιδιού της Bethesda, το οποίο αποτελεί και το πρώτο νέο IP της εδώ και πολλά χρόνια.\nΑφού καθυστέρησε η κυκλοφορία του, και πλέον αναμένεται στο πρώτο μισό του 2023, τώρα τουλάχιστον μπορούμε να δούμε περί τίνος πρόκειται, καθώς ως σήμερα βρισκόταν κάτω από πέπλο μυστηρίου. Στην παρουσίαση Xbox & Bethesda, επιτέλους, είδαμε το gameplay του πολυαναμενόμενου τίτλου, Starfield.\nΤο χορταστικό trailer δίνει στοιχεία για το lore και τον κόσμο, ενώ δείχνει και το character creation, το crafting και την πρόοδο του χαρακτήρα, αλλά και το χτίσιμο της βάσης μας. Μπορούμε, επίσης, να χτίσουμε διαστημόπλοια, να τα φτιάξουμε όπως επιθυμούμε, εξωτερικά αλλά και όσον αφορά τις λειτουργίες τους, καθώς μέσα στα σκάφη αυτά πετάμε πράγματι στο διάστημα.\nΕπίσης, έχουμε τη δυνατότητα να προσλάβουμε τα μέλη του πληρώματός μας. Μπορούμε, όπως έδειξε η παρουσίαση, να κινηθούμε σε περισσότερους από 1.000 πλανήτες και να τους εξερευνήσουμε ελεύθερα. Φαίνεται πως άξιζε η αναμονή.\nΔείτε το gameplay του Starfield, στο εντυπωσιακό, χορτστικό trailer:\nΔιαβάστε επίσης: Deals with Gold: Νέες εκπτώσεις με Life is Strange: True Colors, Crysis Remastered και άλλα\nΤο Hollow Knight: Silksong έρχεται στο Game Pass...\nXbox & Bethesda Showcase: Με το Redfall της...\nHigh on Life: Ένα νέο FPS, από τον δημιουργό του Rick and...


Ποιοι είναι οι Digital Darlings; - POPAGANDA\nΠοιοι είναι οι Digital Darlings;\nMillennials; Ποιοι Millennials; Πάει, μεγάλωσαν αυτοί! Ελάτε να γνωρίσετε τη Generation Z!\nΤα τελευταία χρόνια έχουμε βαρεθεί να ακούμε και να διαβάζουμε για τους Millennials. Ένα ιδιαίτερα σημαντικό κοινό, με αυξημένη καταναλωτική ισχύ στο οποίο εδώ και δεκαετίες προσπαθούν να στοχεύσουν άπαντες. Κι όμως, ήρθε η στιγμή ακόμα κι αυτός ο τόσο ευρέως χρησιμοποιημένος να περάσει σε δεύτερη μοίρα δίνοντας τη θέση του σε μία νέα, ραγδαία αναπτυσσόμενη ομάδα.\nGen X > Millennials > Gen Z\nDigital Darlings, Generation Z, iGen, Post-Millennials, Founders, 9/11 Generation. Το όνομα που θα δώσει κανείς στο εν λόγω κοινό δεν έχει καμία σημασία. Επιχειρηματικός κόσμος και αναλυτές πασχίζουν να καταλάβουν τις αξίες, τις προτιμήσεις και τις συνήθειες της γενιάς αυτής. Όσο για τη δύναμή της; Με σταθερά αυξητικές τάσεις, έχει φτάσει τα $400-600 δισ. σε ετήσια βάση και ανεβαίνει, αποτελώντας το “next big thing” και ένα κοινό ικανό να αποσβέσει άμεσα μία επιτυχημένη επένδυση.\nΣτη Generation Z ανήκουν όσοι γεννήθηκαν μεταξύ 1993-1995 και 2010-2011, συνθέτοντας πρακτικά τη γενιά της 11ης Σεπτεμβρίου. Σύμφωνα με την Ψυχολογία, τα περισσότερα παιδιά αρχίζουν να καταγράφουν σημαντικά γεγονότα στη μνήμη τους στην ηλικία των 6-8 ετών. Αφαιρώντας τα χρόνια αυτά από το 2011, τη χρονιά που έλαβαν χώρα τα γεγονότα της 11ης Σεπτεμβρίου και λαμβάνοντας υπ’ όψιν πως όλη αυτή η κατηγοριοποίηση αποτελεί προϊόν της αμερικάνικης προσέγγισης στο μάρκετινγκ, έχουμε το «σημείο εκκίνησης» της 9/11 Generation, της πρώτης γενιάς που δεν έζησε την κατάρρευση των δίδυμων πύργων. Το «φινάλε» του 2010-2011 από την άλλη, έχει επιλεχθεί με γνώμονα τη μετάβαση από το desktop στο mobile που εκείνα τα χρόνια ουσιαστικά κορυφώθηκε.\nΤα χαρακτηριστικά της iGen\nΕκτός της απουσίας προσωπικών εμπειριών από την 11η Σεπτεμβρίου του 2001, υπάρχει και κάτι ακόμα που χαρακτηρίζει τη Generation Z: η ζωή μέσα σε έναν οικονομικά ασταθή κόσμο, ιδίως μετά το ντόμινο εξελίξεων του 2008. Τα γεγονότα αυτά έχουν συμβάλει ουσιαστικά στη διαμόρφωση της προσωπικότητας των Post-Millennials: έρευνα του Northeastern University της Βοστώνης κατέδειξε πως το 82% της γενιάς αυτής, θέλει να διδαχθεί στο πανεπιστήμιο πρακτικές δεξιότητες όπως η αποταμίευση και ο οικονομικός σχεδιασμός. Μία άλλη έρευνα, από τη Vision Critical αυτή τη φορά, μαρτυρά και τον λόγο: μόλις το 50% των Digital Darlings αισθάνεται σίγουρο για την αμερικανική οικονομία, ποσοστό που πέφτει ακόμα περισσότερο στο 46% όταν η κουβέντα πάει σε παγκόσμια κλίμακα.\nΤο χρήμα παίζει μεγάλο ρόλο στη Generation Z, πολύ μεγαλύτερο σε σχέση με τις πιο «ανέμελες» προηγούμενες γενιές. Ο μισθός έχει μεγαλύτερη βαρύτητα σε σχέση π.χ. με την ισορροπία δουλειάς/ζωής. Οι Digital Darlings έχουν μια ιδιαίτερη αγάπη στην εκπαίδευση όμως ακόμα κι εκεί, το χρήμα παίζει σημαίνοντα ρόλο στις αποφάσεις τους –η επιλογή κολλεγίου π.χ. γίνεται πια με κριτήριο τον μισθό που θα εξασφαλίζει το όνομά του με την αποφοίτηση. Η προσέγγιση αυτή, έχει κάνει τους Post-Millennials περισσότερο σκεπτόμενους: έχουν κρατήσει μεν τη διάθεση για πρόοδο και την καλή σχέση με την τεχνολογία των Millennials, όμως επιπρόσθετα δείχνουν σεβασμό στην ατομικότητα και έντονο επιχειρηματικό πνεύμα.\nΟι Post-Millennials ζουν σε καιρούς απαιτητικούς. Οφείλουν να προσαρμοστούν στις επιταγές του κάθε σήμερα, ειδάλλως κινδυνεύουν με αφανισμό. Μαντέψτε: το ίδιο κι η αγορά που τους «λιμπίζεται»…


Γκρίνια για Δεύτερο, Kosmos και ενημερωτικό τομέα\nΓκρίνια για Δεύτερο, Kosmos και ενημερωτικό τομέα 19/09/2016 by Admin 16 Comments Γκρίνια εντός ΕΡΤ και για τα προγράμματα της ΕΡΑ. Το Δεύτερο Πρόγραμμα και το Kosmos δεν φαίνεται να μπορούν να ανταποκριθούν στις προσδοκίες. Οι επιλογές των προσώπων και η πορεία των σταθμών δεν ικανοποιούν τη διοίκηση. Και μαζί με τις χτυπητές αδυναμίες του ενημερωτικού τομέα της ΕΡΤ1, δημιουργούν μία ισχυρή αίσθηση στασιμότητας.\nFiled Under: Ραδιόφωνο Tagged With: Kosmos, Δεύτερο Πρόγραμμα, ΕΡΑ, ΕΡΤ Comments\tΚλασικότης... says:\t19/09/2016 at 13:44\nΤο θέμα είναι ποιες ακριβώς προσδοκίες. Το παλιό “όραμα” του κυρίου Τσακνή; Ή αυτό του κου Ταγματάρχη που με νεκρό τηλεοπτικό τοπίο η ΕΡΤ ακόμα να ξεκουνήσει πρόγραμμα; Ας γελάσουμε. Και ποια τα πρόσωπα που θα τις υλοποιήσουν; Ένα γηρασμένο ραδιόφωνο με παραγωγούς ανθρώπους με μέσο όρο ηλικίας τα 45 και διευθύντρια μια εκφωνήτρια (Δεύτερο) και ένα ραδιόφωνο που παίζει 200 τραγούδια όλα κι όλα και αβέρτα playlist (Kosmos FM) ενώ ο διευθυντής (που όλο το καλοκαίρι ήταν αδειούχος όταν τον ζητούσαν ακροατές στο τηλέφωνο κι έπαιζε αυτόματο πιλότο) εκδίωξε παραγωγούς ή τους ανάγκασε κι έφυγαν από μόνοι τους. Τι λέει άραγε για όλα αυτά ο Διευθυντής ραδιοφωνίας Γιώργος Γιουκάκης; Δικές του εισηγήσεις ήταν όλα. Το λέει και η …Διαύγεια.\nReply\tNIKGEO says:\t19/09/2016 at 13:50\nΕίναι απαράδεκτο 19/9 η ερτ να μην μεταδίδει πρόγραμμα.Οι προσωρινοί υπερθεματιστές εντός 90 ημερών πρέπει να εκπέμψουν πρόγραμμα,ιδιωτικοί τηλεοπτικοί σταθμοί που υποτίθεται εντός 90 ημερών θα έκλειναν προσθέτουν νέες εκπομπές στο πρόγραμμα λαι βρέχει πρεμιέρες ενώ η ερτ με τον τεράστιο μηχανισμό σε υλικοτεχνική υποδομή,δίκτυο σε διεθνές και εθνικό επίπεδο και ανθρώπινο δυναμικό 2500 χιλιάδες (6 πλάσιο και πλέον του κάθε νέου ιδιωτικού καναλιού => 2500/400=6,25) υπολειτουργεί,εκπέμπει εικόνα βάλτου.\nΗ ερτ1 μόνο δελτία ειδήσεων και κατά τα λοιπά ασπρόμαυρες ταινίες ( συχνά δευτεροκλασάτες) και ντοκιμαντέρ.Η πρωινή ζώνη για γέλια και για κλάματα,μόνο τις μέρες της δημοπρασίας των αδειών έκανε ενημερωτικές εκπομπές Μπεν Χουρ,στα πλαίσια προφανώς του γενικότερου επικοινωνιακού σχεδιασμού της εκτελεστικής εξουσίας,που προίσταται και της ερτ.Η ερτ2 λίγες ξένες σειρές,φουλ επαναλήψεις και πρόγραμμα ό,τι του φανεί του λολοστεφανή.Η ερτ3 με πιο φτωχό πρόγραμμα,τουλάχιστον εκπέμπει πιο σπιρτόζικες και πρωτότυπες ταινίες αλλά και την ενημερωτική εκπομπή ΕΠΙΚΟΙΝΩΝΙΑ,να την λάβουν ως πρότυπο στην ερτ1 και στην πρωινή ζώνη που είναι πιο αδιάφορη από ποτέ.Για σειρές μυθοπλασίας και πρωτότυπο ελληνικό ψυχαγωγικό πρόγραμμα ουτε λόγος.\nΣτο ραδιόφωνο το πρόγραμμα παγερά αδιάφορο.\nReply\tΕρτάκιας says:\t19/09/2016 at 14:23\nΔυστυχώς, αν και φανατικός της ΕΡΤ με ιδιαίτερη υποστήριξη την εποχή του μαύρου αλλά και μετέπειτα, το πρόγραμμα που παρουσιάζει σε όλους τους τομείς, είναι από αδιάφορο έως απαράδεκτο.\nα) Δε μπορείς να παρουσιάζεις καθημερινά επί πέντε ώρες την “Πρωινή Ζώνη”, αλλάζοντας απλώς στο τελευταίο δίωρο τους παρουσιαστές και να έχεις και το Σαββατοκύριακο ακριβώς την ίδια εκπομπή. Δε μπορεί να βρεθεί μια εκπομπή σαν το “Συμβαίνει τώρα” για το 10:00-12:00 που ξεκίνησε από την ΕΡΤ και τέτοιου τύπου εκπομπές κάνουν αξιόλογα νούμερα στα ιδιωτικά;\nβ) Το 20:50 – 22:20 για το δελτίο της ΕΡΤ1 τι εξυπηρετεί ως διάρκεια; Κάκιστη επιλογή η απομάκρυνση του Πάνου Χαρίτου από το κεντρικό δελτίο.\nγ) Όταν θες να υποστηρίξεις την αντικειμενικότητα και την ίση μεταχείριση σε όλους, μεταδίδεις και την ομιλία της κ. Γεννηματά σε ένα από τα τρία κανάλια σου ή ακόμα και στο ένα της Βουλής. Επ’ ευκαιρία, γιατί δεν εντάσσουν το κανάλι της Βουλής στην ΕΡΤ και αυτό να δείχνει απ ‘ευθείας όλες τις κοινοβουλευτικές ομάδες, τις ομιλίες και τις πολιτικές εκδηλώσεις όλων των κομμάτων; Είναι απαράδεκτο ένα ίδιο θέμα, από τη Θ.Λειτουργία της Κυριακής μέχρι πολιτικές εκδηλώσεις ή ακόμα και εκπομπές να προβάλλονται ταυτόχρονα από ΕΡΤ1 και ΕΡΤ3.\nδ) Τι να σχολιάσω για τα ραδιόφωνα; Ανία και πλήξη. Επιπλέον, όσες φορές έχει τύχει να συντονιστώ στο Δεύτερο και χωρίς να υπερβάλλω ούτε στο ελάχιστο, πέφτω επάνω σε μία ακατάσχετη φλυαρία και πολυλογία, με τη μουσική να καλύπτει ελάχιστα λεπτά της ώρας. Για να μη μιλήσω για το Κόσμος που εξαφανίστηκε πανελλαδικά για χάρη της Έρα Σπορ. Και όχι μόνο αυτό. Επειδή στην περιφέρεια όλες οι ΕΡΑ (1ο, 2ο, 3ο, Σπορ, Τοπικές) λαμβάνονται με σήμα καμπάνα, αντί οι περιφερειακές ΕΡΑ που έχουν πρόγραμμα 2 ώρες την ημέρα (στην καλύτερη περίπτωση 4 ώρες) να συνδέονται με το Κόσμος, συνδέονται με τα 1ο, 2ο και Σπορ, με αποτέλεσμα να ακούμε από δύο συχνότητες το ίδιο πρόγραμμα. Ειλικρινά δεν μπορώ να καταλάβω τι εξυπηρετεί αυτό…\nΕν τέλει ΚΡΙΜΑ, ΚΡΙΜΑ, ΚΡΙΜΑ… Άλλη ΕΡΤ περιμέναμε και δυστυχώς ετούτη εδώ είναι κατώτερη όχι μόνο των περιστάσεων, αλλά ακόμα και της παλαιάς ΕΡΤ…\nReply\tgiannis says:\t19/09/2016 at 16:53\nΟι περιφερειακές ΕΡΑ δεν έχουν 2 ώρες πρόγραμμα την ημέρα. Οι περισσότεροι σταθμοί έχουν περισσότερες από 8 ώρες τοπικό πρόγραμμα και ορισμένοι 10-11 (7 πρωί – 9 βράδυ). Επίσης, αρκετοί περιφερειακοί τις ώρες που δεν έχουν τοπικό, αναμεταδίδουν Kosmos επειδή δεν υπάρχει τοπικός αναμεταδότης.\nReply\tΕρτάκιας says:\t19/09/2016 at 21:46\nΟι περισσότεροι; Γιατί όχι όλοι; Αν εννοούμε πρόγραμμα το να παίζουν δική τους μουσική οι περιφερειακές ΕΡΑ, πάω πάσο.\nΓια το Κόσμος δεν αρκεί το αρκετοί σταθμοί. Οι υπόλοιποι δεν συνδέονται και όσοι το κάνουν, αυτό γίνεται 00:00-7:00. Τι να το κάνουμε; Αλήθεια, δε συνδέονται καθημερινά με 1ο, 2ο και Σπορ (ειδικά τα σαββατοκύριακα με την Έρα Σπορ);\nΓιατί να αναμεταδίδονται ακόμα και οι ειδήσεις-μαγκαζίνο από το 1ο; Να μην πιάναμε, να το καταλάβω. Από τη στιγμή όμως που οι συχνότητες του 1ου, 2ου, 3ου και Σπορ είναι και πιο ισχυρές από αυτές των περιφερειακών ΕΡΑ, ποιος ο λόγος να αναμεταδίδεται το ίδιο πρόγραμμα;\nΚαι επίσης, μιας και μιλάμε για ΕΡΑ, κακώς το ΕΡΑ έγινε ΕΡΤ για τα ραδιόφωνα. Θα μπορούσε να πει κάποιος αντιστοίχως και τι θέλει το Ρ στην TV. Θα συμφωνούσα… αλλά αυτό είναι το λιγότερο. Εδώ λέμε όλοι οδός “Πανεπιστημίου” ή “Πατησίων” και αυτές αναγράφονται ως “Ελ.Βενιζέλου” και “28ης Οκτωβρίου”. Άβυσσος…\nΠίστεψέ με την αγαπάω την ΕΡΤ απίστευτα γιατί μαζί της μεγάλωσα και την προτιμώ από τις σάχλες της ιδιωτικήςTV και την ολοήμερη μπουζουκλερί των ιδιωτικών ραδιοσταθμών.\nΕπειδή λοιπόν την αγαπάω την ΕΡΤ, γι’ αυτό νομίζω πως έχω δικαίωμα να κρίνω τα προγράμματά της. Τα κρίνω επειδή ακριβώς με λυπεί όλο αυτό που βλέπω αλλά και όλο αυτό που κάνω ακρόαση.\nΜακάρι τα σχόλια όλων όσοι γράφουν για την ΕΡΤ εδώ, που όλα είναι εποικοδομητικά και προς τη σωστή κατεύθυνση, να τα διάβαζε (ΟΛΑ) κάποιος στο Ραδιομέγαρο, μήπως και άλλαζε τίποτα προς το καλύτερο…\nReply\tNIKGEO says:\t19/09/2016 at 15:34\nΤο πρόγραμμα έπρεπε να είναι στον αέρα και αντ’ αυτού συνεχίζεται η προβολή μιας κακοζεσταμμένης σούπας.Κανένα κανάλι της νέας ερτ δεν έχει σαφή φυσιογνωμία.Κατ’ ουσίαν ούτε ενημερωτική ερτ1 ούτε ψυχαγωγική ερτ2 ούτε περιφερειακή ερτ3. Κι όμως το μπάζτετ της ερτ πλησιάζει όσο το μισό της διαφημιστικής πίτας για όλα τα κανάλια και η είσπραξη του μεσω ανταποδοτικού τέλους είναι βέβαιη και ανεξάρτητη από την τηλεθέαση.Θα είχε ενδιαφέρον να δημοσιευθούν αναλυτικά τα ποσά που απαιτούνται για λειτουργικές δαπάνες ( μισθολογικές,τεχνολογικός εξοπλισμός,συντήρηση,κόστος ,δορυφορικά κυκλώματα,τηλεόραση- ραδιοφωνία κλπ.) και πόσα δαπανώνται στο πρόγραμμα.\nΠρέπει να καταλάβουν ότι στην τηλεόραση μετρά εκτός από την ποιότητα προγράμματος το κτίσιμο ζωνών και η συνήθεια καθώς και η φυσιογνωμία των καναλιών.\nΚι επειδή είναι αδύνατον να στήσουν ερτ24 ας μετατρέψουν την ερτ1 σε κανάλι γενικής στόχευσης ( ενημέρωση και ψυχαγωγία,πρόγραμμα α’ γραμμής συμπεριλαμβανομένης ελληνικής μυθοπλασίας,το είχε πετύχει άψογα το μέγκα τα πρώτα χρόνια λειτουργίας),την ερτ2 σε κανάλι ψυχαγωγικό με έμφαση τις ταινίες,τις ξένες σειρές,τα κινούμενα σχέδια ,ντοκιμαντέρ και αθλητικές μεταδόσεις ( κάτι σαν το σινεσπορ+ με καλύτερο πρόγραμμα) ,την ερτ3 σε περιφερειακό ενημερωτικό με έμφαση πολλές ενημερωτικές εκπομπές στην βραδινή ζώνη και πλήρη αξιοποίηση του δικτύου ανταποκριτών της ερτ ανά την Ελλάδα.Ομοίως η ερτ να αναλάβει το κανάλι της Βουλής ( είναι ανεπιτρεπτο η βουλή να διαθέτει τηλεοπτικό σταθμό με κόστος κάποια εκατομμύρια οταν ακόμα και κοινωφελείς οργανισμοί όπως το χαμόγελο του παιδιού καθ άλλοι πολλοί επιβαρύνονται με ενφια) και να το μετατρέψει σε κανάλι κάλυψης κοινοβουλευτικής και πολιτικής δραστηριότητας,κανάλι εκπομπών λόγου για κάθε είδους θέματα,όπου οι πολίτες θα μπορούν να συμμετέχουν στον διάλογο καθώς και εκπομπών πολιτισμού,ντοκιμαντέρ κλπ.Κι αφού είναι αδύνατον να δημιουργηθεί ερτ24 ας ανεβάσουν τουλάχιατον στην πλατφόρμα το euronews στα ελληνικά για ενημέρωση 24 ώρες το 24 ωρο.\nΤα ίδια ισχύουν εν πολλοίς και για την ραδιοφωνία.\nΚι ας το λάβουν υπόψη τους : Αν η ερτ δεν κινηθεί γρήγορα και αποφασιστικά κάποιοι άλλοι θα καλύψουν το κενό και η συρρίκνωση θα έρθει πάλι στον δημόσιο διάλογο και προ των θυρών.\nReply\tkosmogyrismenos says:\t19/09/2016 at 16:02\nΜόνο στην ΕΡΤ. Τηλεοπτικό πρόγραμμα αναζητείται. Ραδιοφωνικό πρόγραμμα σχεδόν ανύπαρκτο. Δυο μήνες πληρωμένες διακοπές για στέλεχος της ραδιοφωνίας. Το ρ.σ. Κόσμος σχεδόν στον αυτόματο… Το δεύτερο στη μετριότητα εκτός ελαχίστων εξαιρέσεων…Τρίτο; Συμβασιούχοι απλήρωτοι…Παραγωγοί εδώ και τρία χρόνια στο περίμενε για δεδουλευμένα…Ευτυχείτε.\nReply\tNIKGEO says:\t19/09/2016 at 16:35\nΑνοίγω τώρα την τηλεόραση.\nΑπό συνήθεια έχω στο τηλεκοντρόλ στις θέσεις 1,2,3 την ερτ1,2 & 3 αντιστοίχως\nΗ ερτ1 μεταδίδει ντοκιμαντέρ με τον τίτλο Υγρό στοιχείο & χρώμα ειρτ& υενεδ 1980, η ερτ2 ξένη σειρά.Ευτυχώς υπάρχει η ερτ3 με την Επικοινωνία,πλήρες και αξιοπρεπές μαγκαζίνο.Αν και ένα αρνητικό κάποιων δημοσιογράφων όχι μόνο της ερτ ,που παρακολουθούν το ρεπορτάζ κάποιου κόμματος είναι ότι ξιφουλκούν κατά άλλου κόμματος !\nΤο ντοκιμαντέρ βέβαια που μεταδίδει η ερτ1 είναι απείρως καλύτερο από την υποτιθέμενη περσινή πολιτιστική εκπομπή on ερτ ή το ενημερωτικό focus.\nΑς μην εκπλήσσονται κάποιοι που τα σιριαλ του εκπεσόντος μέγκα σημειώνουν υψηλή τηλεθέαση.Τουλάχιστον με τους χιλιοπαιγμένους ΔΥΟ ΞΕΝΟΥΣ γελά κανείς ακόμη… …\nReply\tΚλασικότης... says:\t20/09/2016 at 15:50\nΤο μεγάλο πρόβλημα της ΕΡΤ στο σύνολο της, είναι ότι τις τύχες της χειρίζονται άνθρωποι που μπορεί να είναι καλοί σε οτιδήποτε άλλο, όχι στο ραδιοτηλεοπτικό αντικείμενο. Για τον απλούστατο λόγο ότι δεν το γνωρίζουν. Πάρτε όλους τους διευθυντές, συντονιστές κλπ κλπ των ραδιοφώνων. Θα είναι καμιά πενηνταριά ετών ή κάπου τόσο ο καθένας τους. Πότε ήταν ξανά στελέχη οπουδήποτε; Πόσες ραδιοφωνικές ώρες έχουν γράψει; Που έμαθαν διοίκηση; Είναι απλώς βύσματα ή εμμονές των προϊσταμένων τους; Ποιος ξέρει; Και φυσικά μόνο στην ΕΡΤ θα μπορούσε να συμβεί αυτό. Μπορεί να είναι οι καλύτεροι ως χαρακτήρες, αλλά δεν αρκούν οι καλές προθέσεις. Όλα κρίνονται εκ του αποτελέσματος. Το αποτέλεσμα το ακούτε και το βλέπετε. Και αυτό σε συνδυασμό με τις φυλές και φατρίες που ευδοκιμούν στο ραδιομέγαρο και συγκρούονται καθημερινά, είναι κοκτέιλ που βάζει τον φορέα σε όλο και μεγαλύτερα προβλήματα. Με ενημέρωση που ελέγχεται και με ελάχιστο καλλιτεχνικό πρόγραμμα. Είναι πρόσφατη η φάρσα του Summertime με τους αστυνομικούς στο προαύλιο και τα “δελτάρια εισόδου”. Τα ραδιόφωνα μουσικά και άλλα (άραγε το Πρώτο πρόγραμμα το ακούει κανείς;) αν και καλύτερα των ιδιωτικών δεν αλλάζει, είναι σε ημιθανή κατάσταση. Προσεχώς και η κηδεία τους. Μόνο τα μουσικά σύνολα παλεύουν.\nReply\tΠομπός says:\t20/09/2016 at 18:23\nΩραίο που υπάρχει τόσο ενδιαφέρον για την ΕΡΤ κι ας είναι να βγαίνει χολή. Αλλά για να μην πετάει ο καθένας μια ντουφεκιά στον αέρα ας βάλουμε μερικά πράγματα στη θέση τους.\n1) Δεν υπάρχει Περιφερειακός Σταθμός με λίγότερες απο 6 ώρες τοπικό πρόγραμμα ενώ οι ώρες περιφερειακού προγράμματος είναι επιπλέον. 2) ΟΙ ΕΡΑ έγιναν ΕΡΤ γιατί (επιτέλους) πλέον συνεισφέρουν ενεργά και με συνέπεια και στο τηλεοπτικό σκέλος της ΕΡΤ (και στο ert.gr).\n3) Οι συχνότητες των Περιφερειακών ΕΡΤ δεν είναι “ανίσχυρες”. Οι Περιφερειακοί μετά το τοπικό/περιφερειακό πρόγραμμα μεταδίδουν τα πανελλαδικά ραδιόφωνα της ΕΡΤ (ενημερωτικά και μη). Γίνεται προσπάθεια να μην βγαίνει ο ίδιος σταθμός απο 2 συχνότητες (π.χ το Δεύτερο και από δικιά του συχνότητα και από την τοπική)\n4)Το Summertime ήταν απόλυτη επιτυχία. Το δείχνουν, ο αριθμοός και η ποιότητα των καλλιτεχνών που έλαβαν μέρος, οι προσέλευση του κόσμου και η ραδιοφωνική απήχηση ανταπόκριση των ακροατών. Τα υπόλοιπα είναι απλά γκρίνια με…μουσάκι.\n5) Η καραμέλα των 2.500 δεν λέει να λιώσει. Η ΕΡΤ δεν είναι ΕΝΑ κανάλι. Είναι3 τηελοπτικά κανάλια (αφήνω εκτος τις ορχήστρες και το διαδίκτυο) και 25 ραδιόφωνα. Ας ξανακάνουν οι…ερευνητές τα μαθηματικά τους..\n6) Ένα από τα θετικά της επαναλειτουργίας είναι ότι δόθηκαν ευκαιρίες σε ανθρώπους να δοκιμαστούν σε όλους τους τομείς (από το ειδησεογραφικό ώς το πολιτικστικό κομμάτι). Έπρεπε να δοθούν οι ευκαιρίες αυτές μιας και δεν είχε γίνει κάτι αντίστοιχο σε τέτοια κλίμακα στην ΕΡΤ για πολλά χρόνια. Τους είδαμε και τα προηγούμενα χρόνια τους ψημένους μάνατζερ και τους…χρόνιους αναπληρωτές. Επίσης η συγκυρία ήταν τέτοια που σήκωνε τέτοιες δοκιμές και ακόμα σηκώνει και επιβάλεται η ΕΡΤ να συνεχίσει να δίνει τέτοιες ευκαιρίες.\n7) Η ΕΡΤ είναι όντως γερασμένη ηλικιακά και πολλές φορές αυτό βγαίνει και στην νοοτροπία. Όσοι προσλήφθηκαν με τον διαγωνσιμό της ΝΕΡΙΤ ήταν στην συντριπτική τους πλειοψηφία ανω των 50 και αυτοί. Ο μόνος τρόπος για να ξεπεραστεί αυτό είναι η ανανέωση με νέο αίμα δεδομένου μάλιστα ότι κάθε μήνας που περνάει αυξάνονται και οι συνταξιοδοτήσεις. Πώς θα γίνει αυτή η ανανέωση αν δεν έρθει κόσμος στην ΕΡΤ; Αλλά αν βγει κανείς να μιλήσει για προσλήψεις θα βγουν οι Neogeo φωστήρες να μας πιπιλήσουν πάλι την καραμέλα (με γεύση Δ.Τ) των 2.500 εργαζομένων.\nΤέλος, όποιος έχει κουμπί αυτόματης διόρθωσης και συσκευή κατασκευής ιδανικής πραγματικότητας παρακαλείται να προσέρθει ανευ διαγωνισμού προκειμένου να του δοθεί με απευθείας ανάθεση η δημιουργία επίγειου παραδείσου.\nReply\tΚάπτεν Χουκ says:\t20/09/2016 at 22:13\nΑγαπητέ, ο “πομπός” μάλλον ρετάρει λίγο. Όλα εντάξει λοιπόν. Όλα υπέροχα. Στην ΕΡΤ κάποιοι “δοκιμάζονται” κι άμα κάτσει, έχει καλώς. Αν δεν πετύχει το κόλπο δεν έγινε και τίποτα. Σωστά. Δυστυχώς στους υπόλοιπους εργαζόμενους δεν ισχύουν αυτά, εξ ου και οι απολύσεις, μετατάξεις κλπ Για την ταμπακιέρα όμως δεν μας είπατε τίποτα: Υπάρχει πρόβλημα με το Δεύτερο και το Kosmos όπως γράφει το αρχικό ποστ εδώ; Έλα μου ντε; Πάμε στοίχημα μια καραβίσια άγκυρα (καθώς υποπτεύομαι πως είστε και συνάδελφος) ότι πολύ σύντομα θα υπάρξουν εξελίξεις; Όσο για κάποια άλλα που γράφετε ισχύει το γνωστό περί των ευεργετηθέντων…\nReply\tΚλασικότης... says:\t21/09/2016 at 10:19\nΚύριε(;) με το ψευδώνυμο “πομπός”. Μην καταλύετε και την λογική παραθέτοντας τέτοιου τύπου επιχειρηματολογία. Το πιο κάτω είναι μόλις χτεσινό και διαβάστε και μια άλλη άποψη. Αλλά συγνώμη, μάλλον αυτό εσείς το έχετε ήδη δει. Ας το δούμε τώρα όλοι μαζί και ας κρίνει ο καθένας τι συμβαίνει στους ιστορικούς περιφερειακούς της ΕΡΑ. ΕΛΛΗΝΙΚΗ ΔΗΜΟΚΡΑΤΙΑ\nΤαχ. Δ/νση : Πτολεμαίων 1, 531 00, Φλώρινα\tΦλώρινα 20/09/2016\nΠληροφορίες: 23853 – 50400 και 50409\tΑρ. Πρωτ.: 126433/1389\nΠρος: ΕΡΤ Φλώρινας\nΚοινοποίηση: Υποδιεύθυνση περιφερειακών σταθμών ΕΡΤ\nΘΕΜΑ: Συρρίκνωση προγράμματος πρωινής ζώνης (7-10 π.μ.) για τις τοπικές ειδήσεις της Π.Ε. Φλώρινας\nΈκπληκτος διαπίστωσα τη συρρίκνωση του προγράμματός σας της πρωινής ζώνης (7 – 10 π.μ.) σε μία ώρα για τις τοπικές ειδήσεις της Περιφερειακής Ενότητας Φλώρινας.\nΗ ΕΡΤ Φλώρινας αποτελούσε το βήμα έκφρασης και προβολής των δραστηριοτήτων όλων των τοπικών φορέων, συλλόγων και προσώπων. Ήταν το βήμα ειλικρινούς και δημοκρατικού διαλόγου, το οποίο σήμερα με την αλλαγή του προγράμματός σας εκλείπει. Κι αυτό είναι πολύ αρνητικό για την περιοχή μας. Η πράξη σας αυτή συμβάλλει στην έτι περαιτέρω απομόνωση της περιοχής μας.\nΟφείλω να σας ομολογήσω ότι καθημερινά γίνομαι δέκτης παραπόνων και διαμαρτυριών από τους διαφημιζόμενους στο ραδιόφωνό σας αλλά και από ακροατές σας οι οποίοι οδηγούνται πια σε άλλα τοπικά μέσα με αποτέλεσμα να υποβαθμίζεται η ΕΡΑ Φλώρινας.\nΑυτό που ενδιαφέρει τον πολίτη και τον καθένα μας ως φορείς είναι η προβολή των τοπικών ειδήσεων, γιατί αυτές στοχεύουν στην καθημερινότητά μας. Και ο χρόνος γι’ αυτές είναι ελαχιστότατος.\nΜε την περικοπή – συρρίκνωση του προγράμματός σας της πρωινής ζώνης, είναι σαν να ρίχνετε κι εσείς ένα ιδιότυπο “μαύρο” στη Φλώρινα, στους ανθρώπους της ακριτικής περιοχής μας, που κυριολεκτικά φυλάνε Θερμοπύλες.\nΦλώρινα, 20 Σεπτεμβρίου 2016-09-2016\nReply\tΠομπός says:\t21/09/2016 at 13:17\n@Καπτεν Χουκ: Κανένα από τα σχόλια δεν αναφέρεται στην είδηση. Σε αυτά αναφερόμουν και όχι στο άρθρο. Επίσης, ποιές απολύσεις έχουν γίνει στην ΕΡΤ; Όσες μετακινήσεις (και όχι μετατάξεις) έγιναν, ζητήθηκαν απο τους ίδιους τους εργαζόμενους. Ακόμα και οι αιτήσεις απόσπασης το ίδιο. Για το αν υπάρξουν εξελίξεις σε αυτά τα 2 ραδιόφωνα δεν το γνωρίζω.\n@ Κλασσικοτης: Βλέπω ο τηλέγραφος λειτουργεί άψογα! Κι αφού κάνεις καλό ρεπορτάζ (και θέλω να πιστεύω καλοπροαίρετο) μπορείς εύκολα να μάθεις τι ακριβώς έχει γίνει στη Φλώρινα. Θα ανακαλύψεις οτι αποσταση απο την επιστολή μέχρι την πραγματικότητα είναι τεράστια.\nReply\tΚΛΕΙΔΟΥΧΟΣ says:\t21/09/2016 at 14:40\nΡε Παιδιά αφού ξέρετε τόσα πολλά ελάτε στην ΕΡΤ ΦΛΩΡΙΝΑΣ να μας τα πείτε και εμάς…..να μας ενημερώσετε και να βρούμε τελικά τι φταίει και ΠΟΙΟΣ φταίει!!!!!\nReply\tNIKGEO says:\t21/09/2016 at 14:40\nΤο πρόγραμμα της ερτ, τέλος Σεπτεμβρίου ακόμα αναζητείται.\nΈχουν κατέβει οι διακόπτες,το ενημερωτικό κινείται στα όρια της υπολειτουργίας.\nΠήξαμε στις επαναλήψεις.Καλή η Μαντάμ Σουσού αλλά κάτι καινούργιο δεν μπορεί να παραχθεί;\nΤα κανάλια στην ουσία είναι δύο, ερτ1 και ερτ3.Η ερτ2 δεν εκπέμπει κανενός είδους ζωντανό πρόγραμμα.\nΗ ευθύνη για την μη αξιοποίηση του ανθρωπίνου δυναμικού, για την μη διενέργεια της αξιολόγησης βαρύνει την διοίκηση,όχι τους εργαζόμενους.\nΑυτό που βγάζει μάτι είναι η έλλειψη οποιουδήποτε σχεδίου.\nΗ ερτ έχει προβληματικό ενημερωτικό πρόγραμμα.Τούτο είναι απότοκο της βασικής παθογένειας του ασφυκτικού κυβερνητικού ελέγχου, της αντίληψης ότι η κρατική τηλέοραση ανήκει στην κυβέρνηση, προβάλλει το κυβερνητικό έργο, υπαρκτό ή ανύπαρκτο.Καμμία παρέμβαση της κοινωνίας, ίχνος κριτικής στην κυβερνητική πολιτική και στα κόμματα,κάνει τζιζ.Οι έλληνες πολιτικοί απεχθάνονται την κριτική,πόσω μάλλον από την κρατική τηλεόραση λες και την πληρώνουν και την χρηματοδοτούν από την τσέπη τους.\nΑς δει κάποιος μια συνέντευξη υπουργού στο ΡΙΚ στην Κύπρο,τις αυστηρές ερωτήσεις , το στρίμωγμα από τον δημοσιογράφο χωρίς φόβο (δεν μιλάμε δηλαδή για μεγαλεία bbc,dw κλπ. αλλά για μια χώρα του νότου) και καταλαβαίνει τι θα πει δημόσια τηλεόραση. Το ίδιο ισχύει και για την σατιρική εκπομπή πατάτες αντιναχτές κ.α.\nΤολμά εδώ η ερτ να συμπεριλάβει στο πρόγραμμα της μια σατιρική εκπομπή όπως η ΕΛΛΗΝΟΦΡΕΝΕΙΑ ή το ΦΤΥΣΤΟΥΣ του Γιώργου Μητσικώστα στο παλαιό σκαΪ; Ούτε κατά διάνοια.\nΑλλά και το ψυχαγωγικό πρόγραμμα το έχει εγκαταλείψει η ερτ από το 2010. Καμμία εκπομπή ελαφράς ψυχαγωγίας, κανένα τηλεπαιχνίδι, κανένα σίριαλ μυθοπλασίας.\nΜάλλον δεν επαρκούν τα χρήματα.Δεν υπάρχει άλλη εξήγηση.\nReply\tΚλασσικοπερίπτωση says:\t22/09/2016 at 22:01\nΔιευκρίνηση: Επειδή μερικοί φίλοι με ρώτησαν αν είμαι ο σχολιαστής που υπογράφει ως “Κλασικότης” να ξεκαθαρίσω ότι όταν χρησιμοποιώ ψευδώνυμο αυτό είναι το “κλασσικός”.Με απλά λόγια δεν είμαι ο σχολιαστής “κλασικότης” (να μην του “κλέβω” και τη δόξα).Το τι πιστεύω για τη “νέα” ΕΡΤ (ραδιόφωνο και τηλεόραση) καθώς επίσης και για τον τρόπο που αυτή διοικείται και λειτουργεί έχει καταγραφτεί στο ιστολόγιό μου, του οποίου η λειτουργία έχει προς το παρόν σταματήσει.Για όσους λοιπόν δεν έχουν διαβάσει την κλασσικοπερίπτωση να πως συνοπτικά ότι όχι δεν αισθάνομαι ότι δικαιώθηκε ο δίχρονος αγώνας μας για μια αληθινά δημόσια ραδιοτηλεόραση που θα είναι διαφανής και δεκτική στη κρίση και στον έλεγχο του λαού.Δυστυχώς αυτό που προσπαθούν να κάνουν μερικοί είτε λόγω “κεκτημένης ταχύτητας” είτε γιατί έχουν φιλότιμο και όραμα, είτε ακυρώνεται είτε εξαφανίζεται απο την διάθεση της διοίκησης και των περί αυτής να συντηρήσουν μια εικόνα που μίσησε ο λαός κι εμείς.\nΝα συμπληρώσω ότι δεν συμφωνώ σε κάμποσα με τις επισημάνσεις – αναλύσεις του “κλασικότης”


Το τουρκικό κεμαλικό κράτος των Νεότουρκων του 20ου αιώνα οικοδομήθηκε στην διά πυρός και σιδήρου πολιτική εξόντωσης άλλων εθνοτήτων και στον βίαιο εκτουρκισμό όσων … γλύτωσαν. Έτσι, πρώτα εφαρμόστηκαν κρατικά σχέδια μαζικής εξόντωσης άλλων εθνοτήτων και λαών εντός Τουρκίας π.χ. εθνοκαθάρσεις, γενοκτονίες, πορείες πείνας και εξορίες σε καταναγκαστικά έργα θανάτου. Ακολούθως, επιβλήθηκε καταπιεστική πολιτική εκτουρκισμού μέσω εθνικιστικής παιδείας, απαγόρευσης άλλης γλώσσας, διάσπασης συγκεντρωμένων εθνοτικών πληθυσμών, εκρίζωσης χιλιάδων κουρδικών χωριών κ.ά.\nΤο κεμαλικό καθεστώς του 20ου αιώνα έκρινε σκόπιμη την λειτουργία μιας βιτρίνας κομμάτων για το θεαθήναι, ενώ την ουσιαστική εξουσία ασκούσε η ηγεσία του στρατού. Αυτό ήταν το «βαθύ κράτος» στην Τουρκία, το οποίο μέσω στρατοκρατίας καθόριζε τα σημαντικά θέματα εντός και εκτός. Όταν το «βαθύ κράτος» της Τουρκίας εγκληματούσε (π.χ. βασανισμοί και δολοφονίες Κούρδων), οι αυτουργοί των εγκλημάτων εκτελούσαν εντολές της στρατιωτικής ηγεσίας.\nΤις τελευταίες εβδομάδες, ένας αρχιμαφιόζος αποκαλύπτει παλιές και πρόσφατες «βρωμοδουλειές» του τουρκικού κράτους, αναδεικνύοντας ότι το σημερινό ισλαμοφασιστικό καθεστώς Ερντογάν έχει … «βαθύνει» περισσότερο το «βαθύ κράτος», μετατρέποντάς το σε κράτος οργανωμένης εγκληματικής μαφίας. Το δυστύχημα στο Σουσουρλούκ, όπου βρέθηκαν στο ίδιο αυτοκίνητο βουλευτής, αξιωματούχοι της αστυνομίας και στρατοφυλακής μαζί με διεθνώς επικηρυγμένο για σύλληψη εγκληματία, ήταν ήδη γνωστό. Ιδιαίτερα γνωστό επίσης εργαλείο κρατικού σχεδιασμού υπήρξαν οι πυρπολήσεις και καταστροφές σε τουρκικά μνημεία και τεμένη από εντεταλμένα όργανα του τουρκικού «βαθέως κράτους», με σκοπό την έξαψη του μίσους εναντίον των Ελλήνων της Κύπρου.\nΑπό τις πρόσφατες αποκαλύψεις αναδεικνύεται και ο ρόλος του κατοχικού καθεστώτος, ο οποίος δεν περιορίζεται στο ξέπλυμα βρώμικου χρήματος μέσω τραπεζών στα κατεχόμενα. Το τουρκικό κράτος οργανωμένης μαφίας του Ερντογάν χρησιμοποιεί τα κατεχόμενα για χρηματοδότηση των βρώμικων «επιχειρήσεών» του, διαφεύγοντας τον εντοπισμό και διεθνή έλεγχο. Τεράστια ποσά της οργανωμένης μαφίας διοχετεύονται μυστικά μέσω των κατεχομένων, για χρηματοδότηση τρομοκρατικών οργανώσεων, όπως το «Ισλαμικό Κράτος», «Αδελφοί Μουσουλμάνοι» και η Χαμάς.\nΤο «βαθύ κράτος», το οποίο για δεκαετίες εφάρμοσε συστηματικά σχέδια για την εξολόθρευση γηγενών εθνοτήτων εντός Τουρκίας, έχει εξελιχθεί στο σημερινό καθεστώς κρατικής οργανωμένης εγκληματικής μαφίας. Διερωτάται κανείς: Είναι αυτό το εγκληματικό κράτος άξιο εμπιστοσύνης ότι θα σεβαστεί τις δεσμεύσεις του και την υπογραφή του βάσει μιας συμφωνίας στην Κύπρο; Αυτό το εγκληματικό κράτος μαφίας θα αποσυρθεί από την Κύπρο με πολιτική κινήτρων και δώρων;\nPrevious ΗΠΑ: Ενισχύουν τις κυρώσεις σε βάρος της Λευκορωσίας μετά την εκτροπή πτήσης της Ryanair\nNext Βρετανική έρευνα: Κινέζοι επιστήμονες δημιούργησαν τον κορωνοϊό σε εργαστήριο..!